title: U Nu

text: U Nu (; 25. toukokuuta 1907 – 14. helmikuuta 1995) oli burmalainen nationalisti ja poliitikko. Hän toimi maansa ensimmäisenä pääministerinä 4. tammikuuta 1948 – 12. kesäkuuta 1956, toisen kerran 28. helmikuuta 1957 – 28. lokakuuta 1958 ja viimeisen kerran 4. huhtikuuta 1960 – 2. maaliskuuta 1962.


title: U Nu

text: U Nu opiskeli Rangoonin (Yangon) yliopistossa ja valmistui 1929. Hän työskenteli rehtorina, ja jatkoi opintojaan vuonna 1934 oikeustieteellisessä tiedekunnassa. Hän lähti opiskelijapolitiikkaan.


title: U Nu

text:
Japanilaisten miehittäessä Burmaa U Nu oli Ba Mawin hallituksen ulkoministeri. Kun
Aung San murhattiin 1947, U Nu nousi puolueen johtoon, ja seuraavana vuonna maan itsenäistyessä U Nusta tuli sen ensimmäinen pääministeri.
U Nu oli mukana perustamassa Sitoutumattomien maiden liikettä 1950-luvun puolivälissä yhdessä Intian, Indonesian, Jugoslavian ja Egyptin kanssa.


title: Mozzarellatikut

text: Mozzarellatikut ovat pitkulaisia taikinoituja tai leivitettyjä mozzarellajuuston paloja. Ne ovat uppopaistettuja napostelutikkuja.


title: Mozzarellatikut

text: Mozzarellatikkuja voidaan tarjota tomaatti- tai jalapeñokastikkeen kera.


title: Sean Sherk

text: Sean Keith Sherk (s. 5. elokuuta 1973 St. Francis, Minnesota, Yhdysvallat) on yhdysvaltalainen entinen vapaaottelija joka otteli Ultimate Fighting Championshipissä, jossa oli entinen kevyensarjan mestari.


title: Sean Sherk

text: Sherk on voittanut urallaan kovia nimiä kuten Tyson Griffin, Hermes Franca, Karo Parisyan, Manvel Gamburyan, Kenny Florian, Nick Diaz ja Evan Dunham.


title: Sean Sherk

text: Sherk aloitti uransa välisarjassa jossa kärsi tappiot Matt Hughesille ja Georges St. Pierrelle. Vuonna 2006 Sherk päätti pudottaa painoaan ja siirtyä pysyvästi kevyeen sarjaan.


title: Sean Sherk

text: Ensimmäisessä ottelussaan kevyessä sarjassa Sherk voitti Kenny Florianin yksimielisellä tuomaripäätöksellä saavuttaen täten kevyen sarjan mestaruuden. Sherk ehti puolustaa titteliään menestyksekkäästi brasilialaista Hermes Francaa vastaan kunnes 8. joulukuuta 2007 antoi anabolisia steroideja sisältäneen doping-näytteen ja joutui luopumaan mestaruudestaan.


title: Sean Sherk

text: Sherk palasi kehään toukokuussa 2008 ottelussa yhdysvaltalaista B.J Penniä vastaan. Penn voitti ottelun tyrmäyksellä ja säilytti kevyen sarjan mestaruutensa.


title: Sean Sherk

text: Seanilla on yhdessä vaimonsa kanssa kaksi poikaa, Kyler ja Tegan.


title: John Payne (näyttelijä)

text: John Howard Payne (23. toukokuuta 1912 Roanoke, Virginia – 6. joulukuuta 1989 Malibu, Kalifornia) oli yhdysvaltalainen näyttelijä. Hän opiskeli Columbian yliopistossa ja Juilliard Schoolissa. Opiskekuaikanaan hän elätti itsensä muun muassa laulajana vaudevillessa ja ammattipainijana. Payne liittyi näytelmäseurueeseen 1934 ja seuraavana vuonna hän sai elokuvasopimuksen Samuel Goldwynilta. Sopimus jäi lyhytaikaiseksi, ja sen jälkeen Payne näytteli useissa pienen budjetin elokuvissa, kunnes hän sai uuden studiosopimuksen 20th Century Foxille. Foxilla hän näytteli muun muassa musikaaleissa kuten "Rosita tanssii ja hymyilee" vuonna 1942. Toisen maailmansodan aikana Payne palveli Yhdysvaltain armeijan ilmavoimissa. Viimeisimpien Paynen Foxilla tekemien elokuvien joukkoon kuuluu "Susanin kääntymys" vuodelta 1947.


title: John Payne (näyttelijä)

text: 1950-luvulla Payne näytteli muun muassa elokuvissa "Neljän naamion salaisuus" (1952) ja "Punainen jälki" (1956). Payne myös perusti 1950-luvun jälkipuoliskolla oman tuotantoyhtiön, joka tuotti vuosina 1957–1959 televisiosarjaa "The Restless Gun", jossa hän itse näytteli pääosan. 1960-luvun alussa Payne jäi auton alle New Yorkissa. Hän pystyi palaamaan takaisin työhönsä vasta vuosien kuluttua. Hänen ensimmäinen elokuvansa onnettomuuden jälkeen oli "They Ran for Their Lives", jossa hän näyttelemisen ohella toimi apulaisohjaajana. Vuonna 1973 Payne palasi näyttämölle ja esiintyi Broadwaylla musikaalissa "Good News".


title: John Payne (näyttelijä)

text: Payne kuoli 77-vuotiaana vuonna 1989. Hän on saanut tähden Hollywood Walk of Famelle.


title: Timo Suomi

text: Timo Suomi on suomalainen tuottaja, käsikirjoittaja ja ohjaaja. Maaliskuusta 2016 lähtien hän on toiminut Tampere-talon ohjelmapäällikkönä. Vuoteen 2016 saakka hän työskenteli Yleisradiolle. Yksi hänen suurimmista ohjaustöistään oli vuoden 2007 Euroviisujen ohjaaminen. Hänen tyttärensä on näyttelijä Fanni Suomi.


title: Craig Blomberg

text: Craig L. Blomberg (s. 3. elokuuta 1955) on Uuden testamentin eksegetiikan professori coloradolaisessa korkeakoulussa "Denver Seminaryssä".


title: Craig Blomberg

text: Blomberg väitteli tohtoriksi Aberdeenin yliopistossa, Skotlannissa.


title: Belvoir

text: Belvoir (ranskaa, suom. "kaunis näkymä"), tarkoittaa muun muassa seuraavia:


title: Benbow

text: Benbow tarkoittaa muun muassa seuraavia:


title: Edman

text: Edman on seuraavien henkilöiden sukunimi:


title: Koboltti(III)oksidi

text: Koboltti(III)oksidi eli dikobolttitrioksidi (CoO) on yksi koboltin oksideista.


title: Koboltti(III)oksidi

text: Yhdiste on ruskeaa tai mustaa kiteistä ainetta, joka on veteen liukenematonta. Happoliuoksiin se sen sijaan liukenee koboltti(III)yhdisteiksi, jotka pelkistyvät helposti koboltti(II)suoloiksi. Koboltti((III)oksidia valmistetaan kuumentamalla kobolttikarbonaattia tai kobolttinitraattia. Yhdistettä kuumentamalla muodostuu koboltti(II)oksidin ja koboltti(III)oksidin sekaoksidia, jonka kaava on CoO). Koboltti(III)oksidia käytetään katalyyttinä.


title: Lääkkeiden yhteisvaikutukset

text: Lääkkeiden yhteisvaikutukset ovat lääkkeen tai muun aineen joko edulliset tai haitalliset vaikutukset toisen lääkkeen tehoon. Yhteisvaikutus voi johtua esimerkiksi lääkkeen aineenvaihdunnan tai imeytymisen muutoksista, tai siitä että lääke vahvistaa tai heikentää toisen lääkkeen vaikutusta. Kahta tarkoituksellisesti yhdessä vaikuttavaa lääkeainetta sisältävää valmistetta kutsutaan yhdistelmälääkkeeksi.


title: Lääkkeiden yhteisvaikutukset

text: Tavallisia hoidossa käytettäviä lääkkeitä koskeneen tutkimuksen mukaan vuodeosastopotilaista 20 prosenttia altistuu lääkkeiden haitalliselle yhteisvaikutukselle. Korkea ikä ja monet samanaikaiset terveysongelmat (”riskipotilaat”) lisäävät haittojen riskiä. Aiheutuvia ongelmia ei huomata helposti lääkkeestä johtuviksi, sillä vaikutukset eivät liity varsinaiseen käyttötarkoitukseen vaan johtuvat lääkkeiden toissijaisista ominaisuuksista. Uusia haitallisia vaikutuksia paljastuu jatkuvasti. Lääkkeillä, joilla on pieni terapeuttinen indeksi (”riskilääkkeet”), on suurin riski aiheuttaa vaarallisia yhteisvaikutuksia.


title: Lääkkeiden yhteisvaikutukset

text: Alkoholijuomat voivat aiheuttaa voimakkaita yhteisvaikutuksia monien lääkkeiden kanssa. Keskushermostoon vaikuttavien lääkkeiden kanssa sitä ei suositella nautittavan lainkaan, koska alkoholi useimmiten voimistaa niiden vaikutuksia ja riski erilaisiin onnettomuuksiin kasvaa. Sekakäytöstä puhutaan, kun voimistava vaikutus on toivottu, joskin sekakäyttöä voi esiintyä ilman että sitä tietoisesti tavoitellaan.


title: Lääkkeiden yhteisvaikutukset

text: Alkoholin käyttö ibuprofeenin tai ketoprofeenin kaltaisten tulehduskipulääkkeiden kanssa voi aiheuttaa maha-suolikanavan ärtymistä, mutta satunnainen käyttö ei yleensä aiheuta ongelmia. Parasetamolin käyttö kroonisen alkoholin käytön yhteydessä voi haitata maksan toimintaa.


title: Lääkkeiden yhteisvaikutukset

text: Useimmat antibiootit eivät yleensä aiheuta alkoholin kanssa haitallisia yhteisvaikutuksia, mutta poikkeuksiakin on. Suoliston ja emättimen tulehduksiin käytettävä metronidatsoli voi aiheuttaa jo hyvin pienen alkoholimäärän kanssa voimakkaan niin sanotun antabus-reaktion, jonka oireita ovat päänsärky, iho-oireet, hengenahdistus ja verenpaineen aleneminen. Reaktio voi syntyä vielä päiviä lääkityksen lopettamisen jälkeen, joten alkoholia ei tule nauttia tänäkään aikana.


title: Lääkkeiden yhteisvaikutukset

text: Ruoka estää joidenkin lääkkeiden imeytymistä, ja siksi niiden ottamisajat on sovitettava ruokailuaikoihin. Kipu- ja unilääkkeet sekä muut lääkkeet, joilta toivotaan kerta-annoksella nopeaa vaikutusta, suositellaan otettavaksi tyhjään mahaan vesilasillisen kanssa. Esimerkiksi penisilliini ja osteoporoosiin käytettävä alendronaatti on otettava kokonaan erillään aterioista, koska ruoka estää niiden tehokkaan imeytymisen.


title: Lääkkeiden yhteisvaikutukset

text: Maito ja muut runsaasti kalsiumia sisältävät ruoka-aineet estävät joidenkin lääkkeiden imeytymistä. Tällaisia ovat eräät antibiootit, alendronaatti ja rautalääkkeet. Maito ei häiritse imeytymistä, jos sitä ei nautita 1–2 tuntia ennen, eikä 2–4 tuntia jälkeen lääkkeen ottamisen. Greipissä oleva naringetiini vaikuttaa maksan entsyymitoimintaan ja voi nostaa tai laskea monien lääkkeiden pitoisuuksia. Greippimehua ei siksi suositella nautittavaksi lääkkeiden käytön yhteydessä lainkaan. Appelsiini- ja omenamehu voivat myös aiheuttaa yhteisvaikutuksia lääkeaineiden kanssa.


title: Lääkkeiden yhteisvaikutukset

text: Ruoka saattaa toisaalta estää joidenkin antibioottien vatsavaivoja aiheuttavia vaikutuksia tai auttaa niiden imeytymistä, joten ne suositellaan otettavaksi aterioinnin yhteydessä. Ketokonatsoli on eräs tällainen lääkeaine.


title: Lääkkeiden yhteisvaikutukset

text: Yhteisvaikutuksen aiheuttava mekanismi voi olla "farmakokineettinen" tai "farmakodynaaminen". Farmakokineettiset yhteisvaikutukset liittyvät lääkeaineen määrän muuttumiseen plasmassa (vaikutuskohdassa). Farmakodynaamisissa yhteisvaikutuksissa on kyse interaktioista reseptoritasolla.


title: Lääkkeiden yhteisvaikutukset

text: Jotkut aineet voivat estää tai nopeuttaa toisen aineen imeytymistä. Esimerkiksi kalsium estää tetrasykliinien imeytymistä. Myös lääkehiili vaikuttaa näin, sillä se estää useimpien lääkkeiden imeytymistä. Magnesiumhydroksidi voi nopeuttaa happamassa huonoliukoisten aineiden imeytymistä. Monet lääkkeet vaikuttavat suoliston motoriikkaan, mikä voi vaikuttaa imeytymisnopeuteen tai -määrään. Virtsan happamuus voi vaikuttaa lääkeaineiden eritykseen ja lääkeaineet voivat estää toistensa erittymistä; esimerkiksi probenesidi estää penisilliinin erittymistä munuaistiehyistä.


title: Lääkkeiden yhteisvaikutukset

text: Aineet voivat muuttaa sitoutumista plasman proteiineihin esimerkiksi syrjäyttämällä, jolloin kuljetus muuttuu. Tällöin vaikutus on merkittävin silloin, kun suurin osa aineesta on sitoutunut proteiiniin. Suuri jakautumistila vähentää muutosten merkitystä, pieni puolestaan kasvattaa.


title: Lääkkeiden yhteisvaikutukset

text: Entsyymien toiminnan muuttumisesta johtuvien aineenvaihdunnan muutosten aiheuttamat yhteisvaikutukset voivat olla hyvin voimakkaat ja voivat olla joko estäviä tai nopeuttavia. CYP3A4-isoentsyymin estäjät (esimerkiksi itrakonatsoli) voivat nostaa entsyymin kautta metaboloituvien lääkeaineiden (esimerkiksi midatsolaami) määrän plasmassa yli kymmenkertaiseksi. Entsyymi-induktio puolestaan voi nostaa annostarpeen kymmenkertaiseksi.


title: Lääkkeiden yhteisvaikutukset

text: Reseptoreissa tapahtuva yhteisvaikutus voi olla "synergistinen" eli samansuuntainen, jolloin lääkeaine vahvistaa toisen aineen vaikutusta reseptorissa, tai "antagonistinen" eli vastakkaissuuntainen. Jos lääkeaine vaikuttaa saman reseptorin samaan kohtaan, on seurauksena yleensä antagonistinen vaikutus. Reseptorin eri kohtaan tai tietyissä tapauksissa toiseen reseptoriin vaikuttavat aineet voivat toimia synergistisesti.


title: SCA (täsmennyssivu)

text: SCA voi tarkoittaa seuraavia:


title: Sanders

text: Sanders on seuraavien henkilöiden sukunimi:


title: Daugerutis

text: Daugerutis oli liettualainen ruhtinas, joka mainitaan Henrikin Liivinmaan kronikassa. Henrikin Liivinmaan kronikan mukaan Daugerutis surmasi itsensä vankeudessa vuonna 1213.


title: Daugerutis

text: Vuonna 1209 Henrik kertoi kronikassaan Jersikan latgallilaisen ruhtinaskunnan ruhtinas Vissewaldin ("Vselovodin") olleen sukua liettualaiselle hallitsijalle, jonka takia Jersikan ruhtinaskunnasta tuli liettualaisten tukialue heidän järjestäessään retkiä saksalaisia vastaan.Myöhemmin kronikassa liettualainen hallitsija saa nimen "Daugeruthe" ja hänen kerrotaan olleen Vselovodin vaimon isä. Riian piispa Albert von Buxhövden kävi sotaa Jersikaa vastaan, poltti Jersikan linnan ja otti vangiksi ruhtinattaren, eli Daugerutisin tyttären. Vuonna 1213 sovittiin piispalle edullinen rauha Vselovodin kanssa. Kronikan mukaan samoihin aikoihin Daugerutis teki matkan Novgorodiin, jossa hän solmi rauhan liettualaisten ja Novgorodin välille. Sopimuksen sisältöä ei tiedetä tarkemmin. Siitä että novgorodilaiset solmivat rauhan Daugerutisin kanssa on päätelty tämän olleen merkittävässä asemassa liettualaisten keskuudessa. Paluumatkalla Novgorodista kalparitarit hyökkäsivät liettualaisten kimppuun ja ottivat Daugerutisin vangiksi. Tämän jälkeen hänet vietiin vankilaan nykyiseen Cēsisin kaupunkiin. Usean vankilassa vietetyn päivän jälkeen Daugerutisin luokse tuli vierailijoita Liettuasta ja vähän tämän jälkeen Daugerutis tappoi itsensä miekalla. Daugerutis surmasi itsensä luultavasti siksi, etteivät liettualaiset saaneet kokoon hänestä pyydettyjä lunnaita.


title: Juho Walve

text: Johannes Varis, kirjailijanimi Juho Walve (5. helmikuuta 1856 Rautalampi – 22. joulukuuta 1926) oli suomalainen kansakoulunopettaja ja kirjailija.


title: Juho Walve

text: Variksen isä oli torppari Otto Varis. Hän kävi 1875–1879 Jyväskylän seminaarin valmistuen sieltä kansakoulunopettajaksi.


title: FIFA Order of Merit

text: FIFA Order of Merit on korkein kansainvälisen jalkapalloliiton FIFA:n jakama tunnustuspalkinto, joka myönnetään merkittävästä jalkapallon hyväksi tehdystä työstä. Palkinnon on saanut muun muassa João Havelange, Jules Rimet, Henry Kissinger, Nelson Mandela, Zico, Santiago Bernabéu, Bobby Moore, Gerd Müller, Franz Beckenbauer ja Pelé.


title: Vykintas

text: Vykintas oli Žemaitijan ruhtinas ja Liettuan suuriruhtinaskunnan perustaneen Mindaugasin kilpailija. Vykintas oli liettualaisten johtaja Saulen taistelussa, jonka seurauksena Kalparitaristo heikkeni merkittävästi ja joutui sulautumaan osaksi Saksalaista ritarikuntaa.


title: Vykintas

text: Ensimmäiset maininnat Vykintasista ovat vuodelta 1236 käydyn Saulen taistelun ajoilta. Riian maaherra Volkwin johti saksalaisia ja heidän pihkovalaisia liittolaisiaan ristiretkelle Žemaitijaan vuoden 1236 syksyllä ja he kohtasivat Vykintasin johtamat žemaitijalaiset 22. syyskuuta 1236. Mahdollisesti Šiauliain lähellä käydyssa taistelussa Volkwin ja 48 kalparitaria saivat surmansa ja žemaitijalaiset saivat merkittävän voiton. Liivinmaan riimikronikan mukaan Mindaugas oli vuoteen 1238 mennessä yhdistänyt liettualaiset maat ja Vykintas oli näin siis tämän alainen. Vuonna 1248 Vykintas oli yhdessä Tautvylasin ja Edivydasin kanssa Mindaugasin määräämällä Smolenskin valtausretkellä, joka päättyi liettualaisten tappioon. Mindaugas karkotti tappion kärsineet ruhtinaat Liettuasta vuonna 1249 ja Vykintas pakeni Volynian hallitsija Danielin luokse.


title: Vykintas

text: Tämän jälkeen sotaretkelle osallistuneiden kesken solmittiin Mindaugasin vastainen liitto, johon osallistuivat myös Saksalainen ritarikunta, sekä Galitsian ja Volynian hallitsijat. Vykintas sai puolelleen osan jotvingialaisista ja žemaitijalaisista. Mindaugas kuitenkin torjui Tautvylasin johtaman hyökkäyksen hyökkäyksen Vorkutan linnaa vastaan vuonna 1251. Vykintas kukistettiin ja ilmeisesti surmattiin vuonna 1253.


title: C. Aubrey Smith

text: Charles Aubrey Smith (s. 21. heinäkuuta 1863 Lontoo, Iso-Britannia – 20. joulukuuta 1948 Beverly Hills, Kalifornia, Yhdysvallat) oli brittiläinen näyttelijä ja kriketinpelaaja.


title: C. Aubrey Smith

text: Kriketinpelaajana Smith edusti Cambridge University Cricket Clubia, Sussex County Cricket Clubia ja Transvaal cricket teamia. Hän pelasi myös yhden ottelun Englannin krikettimaajoukkueessa Etelä-Afrikkaa vastaan maaliskuussa 1889 ollen joukkueensa kapteenina.


title: C. Aubrey Smith

text: Smith päätti siirtyä näyttelijänuralle vuonna 1892 ja liittyi A. B. Tappings Stock Company -näyttelijäseurueeseen. Elokuvadebyyttinsä hän suoritti 1914, ja seuraavana vuonna hän siirtyi Yhdysvaltoihin. Myöhemmin hän vakiinnutti asemansa erityisesti perienglantilaisten roolien esittäjänä, kuten esimerkiksi sotilaana tai aristokraattina. Smithin viimeiseksi elokuvaksi jäi "Pikku naisia", joka sai ensi-iltansa vuosi hänen kuolemansa jälkeen.


title: C. Aubrey Smith

text: Smith sai OBE-arvonimen vuonna 1938 ja KBE:n 1944. Hän on saanut tähden Hollywood Walk of Famelle.


title: José Roman

text: José Roman, lempinimeltään King (s. 17. joulukuuta 1946) oli puertoricolainen raskaansarjan nyrkkeilijä, joka piti hallussaan Puerto Ricon kansallista mestaruutta. Hän haastoi raskaansarjan maailmanmestari George Foremanin otteluun maailmanmestaruudesta ja kohtasi tämän Tokiossa Japanissa 1. syyskuuta 1973 käydyssä ottelussa, jonka hän hävisi teknisellä tyrmäyksellä ensimmäisessä erässä.


title: José Roman

text: José Roman oli ensimmäinen puertoricolainen, joka on koskaan otellut maailmanmestaruudesta.


title: José Roman

text: Ottelutilastot Boxrecissa


title: Jane's Defence Weekly

text: Jane's Defence Weekly on viikkojulkaisu, joka raportoi sotilas- ja yrityssuhteista päätoimittajanaan Peter Felstead. Se on yksi lukuisista sotilas-aiheisista julkaisuista, jotka on nimetty John F. T. Jane mukaan. Jane oli englantilainen, joka ensimmäisenä julkaisi teoksen All the World's Fighting Ships vuonna 1898. Julkaisu on Jane´s Information Groupin yksikkö, jonka omistaa IHS.


title: Pensaskäärmekurki

text: Pensaskäärmekurki ("Chunga burmeisteri") on eteläamerikkalainen käärmekurkilintujen laji. Sen esiintymisalue ulottuu Bolivian etelä- ja kaakkoisosista läntiseen Paraguayhin ja Argentiinan keskiosiin. Gustav Hartlaub kuvaili lajin holotyypin Argentiinan Tucumánista ja Catamarcasta vuonna 1860.


title: Annikki Reijonen

text: Annikki Reijonen (24. toukokuuta 1897 Helsinki – 16. elokuuta 1934 Tali Vl.) oli suomalainen kirjailija ja suomentaja.


title: Annikki Reijonen

text: Reijonen kirjoitti yhden romaanin ja lisäksi teoksia puutarhanhoidosta ja käsialatutkimuksesta. Hän oli mukana teosofien toiminnassa ja laati muun muassa englanninkieleisen esitteen Pekka Ervastista.


title: Tulikärki

text: Tulikärki ("Campephilus melanoleucos") on eteläamerikkalainen tikka. Sen esiintymisalue ulottuu Panaman länsiosista Boliviaan, Paraguayhin, eteläiseen Brasiliaan ja Argentiinan pohjoisimpiin osiin. Lajista tunnetaan kolme alalajia. Johann Friedrich Gmelin kuvaili lajin holotyypin Surinamesta vuonna 1788.


title: Toni Valtonen

text: Toni Valtonen on suomalainen ammattilaisvapaaottelija, joka asuu Helsingin Puistolassa.


title: Toni Valtonen

text:
Hän aloitti uransa vuonna 2003 ja on aktiivisimpia suomalaisia ammattilaisottelijoita. Hän edustaa MMA Mansionia ja ottelee raskaassa ja kevytraskaassa sarjassa. 42 ottelua otellut Valtonen on vuonna 2013 Suomen kokeneimpia ammattilaisottelijoita.
Maaliskuussa 2013 ottelussa puolalaista Michal Kitaa vastaan Valtoselta katkesi sääriluu ja pohjeluu.


title: Deltasiipi

text: Deltasiipi on jokseenkin kolmion mallinen lentokoneen siiven muoto. Nimitys tulee kreikan kielen delta-kirjaimesta (Δ).


title: Deltasiipi

text: Toisen maailmansodan jälkeen deltasiipi kehiteltiin nuolimuotoisesta, sillä sen ilmanvastus havaittiin alhaisemmaksi. Kehittelytyö aloitettiin Saksassa, sekä heti välittömästi sodan jälkeen Yhdysvalloissa, professori Alexander Lippisch:in johdolla.


title: Deltasiipi

text: Eräitä deltasiipisiä lentokoneita: MiG-21, Mirage III, Avro Vulcan. Suomessa ja Ruotsissa suositusta, jo käytöstä poistetussa hävittäjäkoneessa Saab 35 Draken, oli kaksoisdeltasiivet.


title: Erik de Bruin

text: Erik de Bruin (s. 25. toukokuuta 1963 Hardinxveld-Giessendam) on alankomaalainen entinen yleisurheilija, joka kilpaili kiekonheitossa ja kuulantyönnössä. Hän edusti seuratasolla haagilaista V&L-TC:tä. De Bruin voitti kiekonheitossa hopeaa MM-kisoista 1991, EM-kilpailuista 1990 ja vuoden 1989 universiadeista. Hän osallistui olympialaisiin kahdesti, vuosina 1984 ja 1988. De Bruin sijoittui kiekonheitossa molempina vuosina yhdeksänneksi, minkä lisäksi hän oli kahdeksas kuulantyönnössä Los Angelesin kisoissa 1984.


title: Erik de Bruin

text: De Bruin voitti urallaan peräti 38 maansa mestaruutta. Mestaruuksista 13 tuli sisä- ja 25 ulkoradoilta. Hän pitää hallussaan kiekonheiton Alankomaiden ennätystä tuloksellaan 68,12 metriä. Erikin sisko Corrie oli kiekonheittäjä vaimo Michelle uimari.


title: Erik de Bruin

text: "Lähde: IAAF"


title: Paranántulikärki

text: Paranántulikärki ("Campephilus robustus") on eteläamerikkalainen tikka. Sen esiintymisalue ulottuu Brasilian itäosista Rio Grande do Suliin, Argentiinan koillisosaan, sekä itäiseen Paraguayhin. Martin Lichtenstein kuvaili lajin holotyypin Brasiliasta vuonna 1819.


title: Amazoniantulikärki

text: Amazoniantulikärki ("Campephilus rubricollis") on eteläamerikkalainen tikka. Sen esiintymisalue ulottuu Kolumbian ja Ecuadorin itäosista Venezuelaaan, Guyanaan, Surinameen, Brasiliaan, Boliviaan ja Koillis-Peruun. Lajista tunnetaan kolme alalajia. Pieter Boddaert kuvaili lajin holotyypin Cayennesta vuonna 1783.


title: Republic F-105 Thunderchief

text: Republic F-105 Thunderchief on yhdysvaltalainen hävittäjäpommittaja. Kone otettiin käyttöön Vietnamin sotaan mennessä, jossa sitä myös käytettiin. Kone suunniteltiin alun perin jokasään rynnäkkökoneeksi, joka kykenee ilmataistelutoimintaan.


title: Republic F-105 Thunderchief

text: Lentokonetunnistuksen kannalta, kone on sikäli helppo kohde: sen "hainevää" muistuttava sivuvakaaja päättyy ennen pyrstöä. Koneen siivet ovat nuolimaista muotoa. Ilmanottoaukot jäävät yleiskuvalta varjoon, sillä vain muusta, kuin sivusuunnasta otettu kuva paljastaa koneen jyrkkäkulmaiset "M-tyyliset" ilmanottoaukot. Ne voivat helposti aikaansaada harhan kaksimoottorisesta konetyypistä, mitä harhaa koneen suurehko lentopaino saattaa lisätä.


title: Republic F-105 Thunderchief

text: Lempinimillä ""Thud"" ja ""Chief"" tunnettu Republic F-105 Thunderchief kuului yhdysvaltalaisten hävittäjäkoneiden ns. "Centuries-sarjaan". Kone oli jatkokehittelyn tulos F-84F Thunderstreak:sta. Sen suunnittelivat Alexander Seversky ja Alexander Kartveli. Nuolisiipinen Thunderchief kykeni ylittämään äänen nopeuden korkealla kaksinkertaisesti (maksiminopeudella Mach 2.08 - 2 208 km/h, joka saavutettiin 11 000 metrissä). F-105 poistettiin aktiivipalveluksesta vuonna 1984.


title: Republic F-105 Thunderchief

text: F-105 Thunderchief kykeni ottamaan jopa 6 700 kg:n pommikuorman version ja muun aseistuksen mukaan vaihdellen. Se kykeni myös kantamaan kevyitä ydinpommeja. Se saattoi käyttää sekä 20 mm:n tykkiä että AIM-9 Sidewinder-ilmataisteluohjuksia ilmamaaleja vastaan. F-105 oli raskain Yhdysvaltain käyttämä yksimoottorinen taistelulentokone. Sen suurin lentoonlähtömassa oli 24 tonnia.


title: Republic F-105 Thunderchief

text: Koneella saavutettiin Vietnamin sodassa monia ilmataisteluvoittoja: kaikkiaan 28 kpl MiG-17:n ja MiG-21:n pudotusta. Eräs menestynyt "Thud-pudottaja" oli kolme ilmataisteluvoittoa saavuttanut kapteeni Rip Blaisdell.


title: Republic F-105 Thunderchief

text: F-105 kärsi ilmeisestä kömpelyydestä. Arviolta noin puolet valmistetuista tämän tyypin sotilaslentokoneista tuhoutui Vietnamin sodassa. Suurin osa näistä tuhoutui ilmatorjunnan tulessa. Kone oli lisäksi heikommin suojattu, kuin esimerkiksi Yhdysvaltain laivaston käyttämä hävittäjäpommittaja, McDonnell Douglas F-4 Phantom. F-4:ään nähden, F-105 saavutti myös huomattavsti pienemmän lakikorkeuden (14 800 m). Tämä mainittu konetyyppi myös valtaosin syrjäytti mm. "Wild Weasel" -toiminnassa F-105 tyypin.


title: We R Who We R

text: "We R Who We R" on Keshan neljäs single, joka julkaistiin 22. lokakuuta 2010 Australiassa, Kanadassa ja Yhdysvalloissa, sekä 26. lokakuuta muualla maailmassa.


title: We R Who We R

text: Single debytoi ykkössijalla Billboard Hot 100 -listalla, sillä singleä myytiin ensimmäisellä viikolla 280 000 kappaletta.


title: Saad Shaddad Al-Asmari

text: Saad Shaddad Al-Asmari (; s. 24. syyskuuta 1968) on saudiarabialainen entinen yleisurheilija, joka kilpaili este-, kestävyys- ja maastojuoksussa. Al-Asmari voitti yhden mitalin MM-kisoista, Aasian kisoista ja maastojuoksun Aasian-mestaruuskilpailuista sekä viisi mitalia Aasian-mestaruuskilpailuista.


title: Saad Shaddad Al-Asmari

text: Al-Asmari pitää hallussaan maansa ennätystä 3 000 metrin estejuoksussa ajallaan 8.08,14.


title: NBA:n tähdistöjoukkue

text: NBA:n tähdistöjoukkue on vuosittain valittava NBA:n parhaista pelaajista koostuva joukkue. Valinnat suorittaa televisiotoimittajista ja lehtitoimittajista koottu paneeli. Valintoja on suoritettu heti ensimmäisestä NBA-kaudesta lähtien. Vain kaudella 1951–1952 ensimmäiseen tähdistöjoukkueeseen on valittu kuusi pelaajaa. Nykyisin jokaiseen joukkueeseen valitaan viisi pelaajaa. Kaudesta 1988–1989 lähtien tähdistöjoukkueita on valittu kolme. Eniten tähdistöjoukkue-valintoja on Kareem Abdul-Jabbarilla, joka on valittu 15 kertaa joukkueisiin. Eniten ykköstähdistöjoukkue-valintoja on kuitenkin Karl Malonella, joka on valittu 11 kertaa.


title: Hermogenes (filosofi)

text: Hermogenes (; 400/300-luku eaa.) oli antiikin kreikkalainen filosofi. Hän oli Hipponikoksen poika ja Kalliaan veli.


title: Hermogenes (filosofi)

text: Hermogenes esiintyy yhtenä keskustelijana Platonin dialogissa "Kratylos", edustamassa kantaa, jonka mukaan kielen sanat ovat syntyneet ihmisten välisestä sopimuksesta. Vaikka hän kuului varakkaan Kalliaan sukuun, Ksenofon mainitsee hänen itsensä olleen melko varaton; tämä voisi tarkoittaa, että Hermogenes olisi ollut Hipponikoksen avioton poika. Platon puolestaan antaa ymmärtää, että Kallias olisi riistänyt epäoikeudenmukaisesti tämän varat itselleen.


title: Hermogenes (filosofi)

text: Diogenes Laertioksen mukaan Hermogenes oli omaksunut Parmenideen ajattelun. Diogenes sanoo Hermogeneen toimineen yhtenä Platonin opettajista, mutta tätä ei mainita missään muussa antiikin ajan lähteessä, eikä hän vaikuta "Kratyloksen" perusteella olleen erityisen oppinut tai kyvykäs filosofian suhteen.


title: Cannibal (EP)

text: Cannibal on yhdysvaltalaisen poplaulajan Keshan ensimmäinen EP-levy, joka julkaistiin 22. marraskuuta 2010. EP:ltä julkaistiin single ”We R Who We R” 22. lokakuuta 2010.


title: Cheikh Touré

text: Cheikh Tidiane Touré (s. 25. tammikuuta 1970 Dakar, Senegal) on ranskalainen entinen yleisurheilija, joka kilpaili pituushypyssä. Hän edusti Senegalia vuoden 2000 elokuuhun saakka. Touré voitti kultaa Afrikan kisoista 1995 ja hopeaa Afrikan-mestaruuskilpailuista 1996. Hän osallistui olympialaisiin kahdesti, vuosina 1996 ja 2000. Touré sijoittui kahdeksanneksitoista Atlantan kisoissa 1996 ja oli 20. Sydneyssä 2000.


title: Cheikh Touré

text: Touré voitti yhteensä viisi Ranskan-mestaruutta, joista neljä edustaessaan vielä Senegalia. Hän pitää hallussaan Senegalin ennätystä hypättyään 846 senttimetriä kesäkuussa 1997.Tulos oli myös Afrikan ennätys ja kesti siihen asti kunnes Etelä-Afrikan Mokoena hyppäsi 850 heinäkuussa 2009.


title: Cheikh Touré

text: "Lähde: IAAF"


title: Postkolonialistinen kirjallisuus

text: Postkolonialistisella kirjallisuudella tarkoitetaan kirjallisuutta ja tekstejä, jotka ovat osa kolonialistista diskurssia, tai jotka ovat syntyneet reaktiona tähän diskurssiin. Kolonialismia on esiintynyt läpi maailmanhistorian, mutta nykyinen postkolonialistinen kirjallisuus ja kritiikki keskittyy nimenomaan "uuden imperialismin" synnyttämiin ilmiöihin. Postkolonialistinen kirjallisuus on siis suurilta osin kirjallisuutta, joka liittyy ennen kaikkea useiden eurooppalaisten valtioiden 1800- ja 1900-luvuilla harjoittamaan siirtomaapolitiikkaan ja sen seurauksiin.


title: Postkolonialistinen kirjallisuus

text: Postkolonialistiset tekstit voivat tuoda esiin erilaisuutta esimerkiksi tapahtumapaikan, nimien, teemojen tai kielen avulla. Käsiteltävät teemat liittyvät usein kolonisaatioon ja sen seurauksiin sekä siirtomaan saavuttaman uuden poliittisen ja kulttuurisen itsenäisyyden tuomiin haasteisiin ja mahdollisuuksiin. Postkolonialistinen kirjallisuus tarkastelee kriittisesti myös rasistisia tai kolonialistisia piirteitä sisältävää kirjallisuutta. Uusimmissa muodoissaan postkolonialistinen kirjallisuus kyseenalaistaa myös vallitsevan postkolonialistisen diskurssin ja pyrkii avaamaan uudelleen aiempia tulkintoja aiheesta.


title: Postkolonialistinen kirjallisuus

text:
Postkolonialistisen kirjallisuuden kriitikot torjuvat väitteet kanonisesta länsimaisen kirjallisuuden universaalista ja yrittävät löytää rajoituksia ja puutteita länsimaisen kirjallisuuden tavassa myötäelää kulttuuristen ja etnisten rajojen ulkopuolelle. Oleellista on tutkia muiden kulttuurien kuvaamista kirjallisuudessa. Postkolonialisten kirjallisuuden kriitikot näyttävät usein miten kanoninen länsimainen kirjallisuus sivuuttaa kolonialismiin ja imperialismiin liittyviä asioita. Kritiikissä on myös kehitelty näkökulma, jossa marginaalisuutta ja ulkopuolisuutta tarkastellaan voimavaroina ja mahdollisen muutoksen luojina.
Postkolonialistinen kritiikki muodostui selkeäksi omaksi alakseen vasta 1990-luvulla. Sen muodostumiseen vaikuttaineita tekstejä kuitenkin kirjoitettiin jo aikaisemmin. Postkolonialistisen kritiikin juuret johtavat Frantz Fanonin 1961 ilmestyneeseen teokseen "Les Damnés de la Terre" suom. "Sorron yöstä"), joka käsittelee Algerian pyrkimystä itsenäistyä Ranskan alaisuudesta. Erityisenä pohdinnan kohteena on kolonialismin vaikutus koko kansan psyykeen ja tämän aiheuttavat ongelmat siirtomaavallasta vapautumiselle.


title: Postkolonialistinen kirjallisuus

text: Fanonin annettua alkusysäyksen postkolonialistiselle kritiikille alkoi aiheesta vähitellen ilmestyä kirjallisuutta. Yhtenä alan perusteoksena pidetään Edward Saidin kirjaa 'Orientalismi' (alkuteos 1978, suomennos 2011). Teoksessaan Said tarkastelee Foucaultin diskurssin käsitteen kautta tapoja, joilla länsimaisen kulttuurin sisällä rakennetaan käsityksiä ja näkemyksiä Aasian ja Lähi-idän kulttuureista. Saidin mukaan länsimainen käsitys Idästä perustuu toiseuteen: itämaisten kulttuureiden nähdään muodostuvan kaikista niistä ominaisuuksista, joita ei itsessä haluta tiedostaa. Toinen on 'itseen' verrattuna aina alempiarvoinen, mikä näkyy juuri siinä että ominaisuudet kuten laiskuus ja julmuus liitetään yksinomaan toiseuteen. Näin Saidin teos tuo tehokkaasti esille universaaleiksi ajateltujen käsitysten eurosentrisyyden.


title: Postkolonialistinen kirjallisuus

text: Käänteentekevyydestään huolimatta Saidin "Orientalism" sai osakseen myös arvostelua. Yksi suurimmista arvostelun kohteista oli se, että Said keskittyi länsimaiseen kirjallisuuteen, eikä tuonut lainkaan esille, millä tavoin kolonisoidut kansat ovat itse esittäneet itseään kirjallisuudessa.Postkolonialistinen kirjallisuus on sittemmin pyrkinyt irti länsimaisen kaanonin vaikutusvallasta ja keskittynyt enemmän kolonisoitujen omaan ääneen (myös Said on myöhemmässä tuotannossaan laajentanut näkemystään tähän suuntaan, esimerkiksi kirjassa "Culture and Imperialism", 1993). Nykyään näkökulma on siis marginaalista keskustaan päin.


title: Postkolonialistinen kirjallisuus

text: Nigerialaisen Chinua Acheben esikoisromaani "Things Fall Apart" (1958) käsittelee alkuperäiskansan ja kolonialistisen kulttuurin ja vallan yhteentörmäystä Okonkwo nimisen heimonjohtajan näkökulmasta. Kirja on merkittävä teos afrikkalaisessa kirjallisuudessa ja yksi ensimmäisiä maailmanlaajuisen yleisön saavuttaineita afrikkalaisia teoksia. Acheben päätöstä kirjoittaa englanniksi, siirtomaavallan kielellä, oman äidinkielensä sijaan on kritisoitu. Acheben halusi kuitenkin vastata siirtomaavallan edustajien epäimarteleviin kuvauksiin afrikkalaisista heidän omalla kielellään taaten samalla kirjalleen mahdollisuuden huomattavasti suurempaan yleisöön. Saman lähtökohdan ovat ottaneet useat muutkin kirjailijat. Muita englanninkielisen, afrikkalaisen postkolonialistisisen kirjallisuuden suuria nimiä ovat esimerkiksi ghanalainen Ayi Kwei Armah, eteläafrikkalainen Nadine Gordimer, Persiassa syntynyt, sittemmin Etelä-Rhodesiaan (nyk. Zimbabwe) muuttanut Doris Lessing ja kenialainen Ngũgĩ wa Thiong'o.


title: Postkolonialistinen kirjallisuus

text: Aasiassa postkolonialistista kirjallisuutta edustavat esimerkiksi intialaiset Salman Rushdie, Bharati Mukherjee, Anita Desai ja Arundhati Roy. Intialais-brittiläinen Rushdie tuli ihmisten tietoisuuteen romaanillaan "Keskiyön lapset" (1981), joka palkittiin Booker-palkinnolla ilmestymisvuonnaan. Sittemmin hän on niittänyt mainetta muun muassa kirjalla "Saatanalliset säkeet" (1988), joka monissa islamilaisissa maissa tuomittiin jumalanpilkaksi, minkä johdosta Iranin ajatolla Ruhollah Khomeini antoi Rushdielle fatwan, joka merkitsee käytännössä kuolemantuomiota kirjailijalle.


title: Postkolonialistinen kirjallisuus

text: Kanadan ja Australian osalta on eriäviä mielipiteitä tulisiko niitä sisällyttää postkolonialistisen kirjallisuuteen. Sanan tiukemmassa määritelmässä Kanadan ja Australian postkolonialistisuus kyseenalaistetaan koska niiden kohdalla britit olivat uudisasukkaita eivät niinkään valloittavia voimia. Australialla ja Kanadalla oli myös suhteessa lyhyempi ja vaivattomampi itsenäistymisprosessi. Toisaalta molempien voidaan kuitenkin ajatella olevan vastaavassa marginaalisessa suhteessa Ison-Britannian edustamaan keskustaan kuin muiden entisten siirtomaiden.


title: Postkolonialistinen kirjallisuus

text: Australian merkittäviin kirjailijoihin kuuluvat muun muassa Eleanor Dark joka on kirjoittanut Australian uudisasutuksesta sekä eurooppalaisten ja alkuperäisasukkaiden välisistä kohtaamisista ja konflikteista. Oodgeroo Noonuccal on puolestaan ensimmäinen runokokoelman julkaisuut Australian aboriginaali.


title: Postkolonialistinen kirjallisuus

text: Kanadassa ensimmäiset postkolonialistiset kirjailijat olivat tutkimusmatkailijoita, jotka olivat kiinnostuneita faktoista, eivätkä niinkään fiktion kirjoittamisesta. Heidän kirjoituksensa olivat pääasiassa päiväkirjoja ja omaelämäkerrallisia tekstejä. Kuuluisimpiin kanadalaisiin postkolonialistisiin kirjailijoihin lukeutuvat Margaret Atwood, Alice Munro, Susanna Moodie ja Catharine Parr Traill.


title: Postkolonialistinen kirjallisuus

text: Toisin kuin australialaisten ja kanadalaisten kirjailijoiden kohdalla, yhdysvaltalaisista kirjailijoista ei yleensä puhuta postkolonialistisen kirjallisuuden alla. Paul Brian näkee tämän yhtenä kyseessä olevan termin ongelmana. Yhdysvaltain identiteetti muodostui vastakohtana Englannin identiteetille; Yhdysvallat nähdään yleensä tyypillisenä esimerkkinä modernista uuskolonialistisesta kansakunnasta, joka tyrkyttää arvojaan, taloudellista painetta ja poliittisia intressejään useille muille heikommille maille.


title: Postkolonialistinen kirjallisuus

text: Postkolonialismin ja näin ollen myös postkolonialistiseksi luettavan kirjallisuuden määrittely on vaikeaa ja kriitikoilla onkin aiheesta ristiriitaisia näkemyksiä. Yksi suurista kysymyksistä on, mistä postkolonialismi alkaa ja mihin se päättyy. Tavallisesti postkolonialistiseksi käsitetään kirjallisuus, jota tuotetaan siirtomaavallasta vapautuneissa maissa. Toisinaan sillä kuitenkin tarkoitetaan kirjallisuutta, joka on syntynyt kolonialismin alettua, jolloin käsite sisältää niin kolonialismin aikaisen kuin sen jälkeisenkin kirjallisuuden. Postkolonialismin alkupisteen määrittelyäkin vaikeampaa lienee määritellä sen loppuminen: koska voidaan katsoa maan olevan vapaa kolonialismin jäljistä, eli koska se lakkaa olemasta postkolonialistinen?


title: Postkolonialistinen kirjallisuus

text: Kriitikoilla on usein tapana tehdä yleistyksiä postkolonialismista jonkin tietyn alueen tai ajanjakson erityistuntemuksen perusteella, mikä johtaa yksipuoliseen ja suppeaan käsitykseen aiheesta. Todellisuudessa kolonialismi on toteutunut niin monessa muodossa eri paikoissa ja eri ajanjaksoina, ettei mikään yksittäinen tapaus voi antaa kokonaiskuvaa tapahtuneesta. Yleistyksillä kavennetaan näkemystä siitä, mitkä alueet voidaan lukea postkolonialistisiksi. Tästä hyvänä esimerkkinä toimii edellä mainittujen Kanadan ja Australian lisäksi vaikkapa Irlanti, jota ei useinkaan mielletä postkolonialistiseksi maaksi. Kuitenkin se on monessa mielessä ollut samassa asemassa kuin muutkin Englannin siirtomaat.


title: Postkolonialistinen kirjallisuus

text: Vaikka Suomi ei kuulukaan postkolonialistisiin valtioihin, on myös Suomessa sovellettu postkolonialistista kritiikkiä muun muassa kirjallisuudentutkimuksessa. Postkolonialistista teoriaa on käytetty valtasuhteiden analysointiin; esimerkiksi marginaalisuuden suhdetta keskustaan voidaan käsitellä muissakin kuin siirtomaiden asiayhteydessä. Suomalaisten yhteys ruotsalaisiin ja venäläisiin ja toisaalta myös saamelaisiin ovat suhteita, jotka ovat suoremmin verrattavissa perinteisen postkolonialismin teemoihin. Samoin postkolonialistisesta näkökulmasta on mahdollista lähestyä esimerkiksi pohjoisen etelän suhdetta Suomessa. Näin on tehnyt Pentti Haanpään, Timo K. Mukan ja Rosa Liksomin tuotantoa postkolonialistisesta näkökulmasta tutkinut suomalainen maantieteilijä Juha Ridanpää.


title: Madge Kennedy

text: Madge Kennedy (19. huhtikuuta 1891 Chicago, Illinois – 9. kesäkuuta 1987 Woodland Hills, Kalifornia) oli yhdysvaltalainen näyttelijä. Broadway-näyttelijänä aiemmin tunnettu Kennedy siirtyi elokuviin vuonna 1917 Samuel Goldwynin palvelukseen. Hän palasi tilapäisesti takaisin Broadwaylle 1923 ja kolme vuotta myöhemmin päätti lopettaa elokuvanäyttelemisen. Kennedy kuitenkin palasi elokuviin uudelleen vuonna 1952, jolloin hän näytteli avioerotuomarin roolin George Cukorin ohjaamassa elokuvassa "Erotaan pois". Hänen myöhempiin elokuviinsa kuuluvat muun muassa "Hän rakasti elämää" ja "Vaarallinen romanssi" (1959). 1960-luvulla Kennedy näytteli muun muassa Broadway-näytelmässä "A Very Rich Woman". Televisiossa Kennedyn merkittävimpiin rooleihin kuuluu Martha-täti tilannekomediasarjassa "Leave It to Beaver". Kennedy on saanut tähden Hollywood Walk of Famelle.


title: Century Series -hävittäjät

text: Nimellä Century Series kutsuttiin amerikkalaisia USAF:n hävittäjäkoneita, joiden tunnusnumero ylitti luvun 100. Nämä saapuivat palveluskäyttöön 1960-luvun alkuun mennessä. Viimeiset sarjan koneet poistettiin käytöstä niinkin myöhään, kuin 1990-luvulla. Monet näistä koneista palvelivat useiden muiden NATO-maiden ilmavoimissa. Pitkät palvelusurat huipentuivat päätökseensä Yhdysvaltain lentävän kansalliskaartin, ANG:n riveissä. Koneet oli suunniteltu myöhemmin aseistettavaksi myös ydinpommein. Ensimmäinen tällainen taktinen ydinase oli Mk-7 "Thor".


title: Century Series -hävittäjät

text: Palveluksessa olleet hävittäjäkoneet ja rynnäkköpommittajat:


title: Century Series -hävittäjät

text: McDonnell F-110 Spectre oli sama kone kuin laivaston McDonnell Douglas F-4 Phantom II. Tämä sekaannus oli yksi syy siihen, miksi USAF ja USN lopulta yhdenmukaistivat tyyppimerkintänsä.


title: Century Series -hävittäjät

text: Oheiset hävittäjät jäivät mock-up -tai prototyyppiasteelle:


title: Vieksinki

text: Vieksinki oli kylä Korpiselän kunnan kaakkoisosassa Raja-Karjalassa Viipurin läänissä Suomen Neuvostoliitolle luovuttamalla alueella. Vieksingin kyläkeskus sijaitsi Vieksinkijärven itärannalla noin 45 kilometriä Korpiselän kirkonkylästä itään. Vieksingin alue muodosti muusta Korpiselästä ulkonevan alueen, joka oli pääasiassa naapurikuntien Suojärven ja Suistamon ympäröimä. Vieksingin naapurikyliä olivat lännessä Tolvajärvi, idässä Suojärven puolella Kivijärvi ja etelässä Suistamon puolella Šemeikka. Kylän alueella sijaitseva Vieksinkijärvi kuuluu Suojoen vesistöön ja laskee kaakkoon Suojärven puolelle.


title: Vieksinki

text: Talvisodan alussa Vieksingin asukkaat evakuoitiin muualle Suomeen ja vuoden 1940 Moskovan rauhanteossa Vieksinki luovutettiin Neuvostoliitolle. Jatkosodan alussa 1941 Vieksinki vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.


title: Culcha Candela

text: Culcha Candela on saksalainen dancehall-yhtye, joka on perustettu vuonna 2001.


title: Culcha Candela

text: Yhtyeen perustivat Berliinissä Johnny Strange, Itchyban ja Lafrotino. Myöhemmin yhtyeeseen liittyivät laulajat Larsito, Mr. Reedoo, Don Cali ja DJ Chino con Estilo. Erilaiset kulttuurit mahdollistavat yhtyeen sekoittaa sanoja kappaleisiin eri kielillä, kuten saksaksi, englanniksi, espanjaksi ja patoisiksi.


title: Culcha Candela

text: Yhteensä yhtyeen albumeita on myyty 1,65 miljoonaa kappaletta.


title: Missile gap

text: Missile gap (”Ohjuskuilu”) tarkoittaa 1950-luvun lopun epäilyä Yhdysvaltain ICBM-ohjusohjelman jälkeenjääneisyydestä Neuvostoliiton ohjelmaan verrattuna. Yhdysvaltain presidentinvaaleissa vuonna 1960 "missile gap" oli yhtenä vaaliteemana demokraattien John F. Kennedyn ja republikaanien Richard Nixonin välillä.


title: Missile gap

text: "Missile-gap"-kiistelyyn vaikuttivat se, että tiedustelupalvelu CIA:lla oli asiasta selvää faktaa, mutta sen lähdettä eli salaista vakoilukone U-2:ta ei voitu paljastaa, joten tietoihin ei luotettu. Lisäksi arvovaltainen Neuvostoliiton ylin johto liioitteli vakuuttavasti oman mannertenvälisten ohjusten (ICBM) ohjelmansa tilaa julkisuudessa useaan otteeseen ja toisaalta Neuvostoliiton avaruusohjelma eteni näyttävästi (Sputnik 1, Luna 2). Lisäksi Neuvostoliiton ylilentoihin alun jälkeen nihkeästi suhtautunut Yhdysvaltain presidentti Dwight D. Eisenhower ei julkisuuden ja erimielisen tiedusteluyhteisön painostuksessakaan ryhtynyt laajamittaisiin Neuvostoliiton ylilentoihin – Neuvostoliiton rajaa pitkin tehtiin kuvauslentoja ja elektronista tiedustelua. Eisenhoweria huolestutti mahdollisen U-2-koneen alasampumisen aiheuttama vaikutus neuvotteluihin Neuvostoliiton kanssa.


title: Missile gap

text: Elokuussa 1957 ilmoitettiin Neuvostoliiton tehneen onnistuneen ICBM-ohjuskokeen. Lokakuussa samana vuonna Neuvostoliitto laukaisi ensimmäisen satelliitin (Sputnik) maata kiertävälle radalle. Useat amerikkalaiset ja jotkut merkittävät kongressin jäsenet päättelivät tästä Neuvostoliiton ohjusohjelman olevan edellä USA:n ohjelmaa. USA:n lähetettyä useita satelliitteja (muun muassa Explorer 1) radalle keväällä 1958, huoli avaruusohjelman jälkeenjääneisyydestä hälveni.


title: Missile gap

text: Joulukuussa 1958 Neuvostoliitto väitti heidän ICBM-ohjustensa olevan sarjatuotannossa. Pääsihteeri Nikita Hruštšov väitti muutamia päiviä tämän jälkeen, että Neuvostoliitolla olisi ohjus, joka lentäisi 8000 mailia (n. 13 000 kilometriä) viiden megatonnin ydinkärjen kanssa. Samoin joulukuussa 1958 puolestaan USA:n ohjuskoe Titan-ohjuksella oli epäonnistunut. Neuvostoliiton ilmoitukset olivat silkkaa propagandaa, sillä Neuvostoliiton SS-6 (R-7) ICBM-ohjelma oli ajautunut vaikeuksiin, yhtään ohjusta ei laukaistu toukokuun 1958 ja helmikuun 1959 välillä. CIA tiesi, että SS-6-ohjelma oli vaikeuksissa, mutta USA:n ilmavoimat käsittivät laukaisujen loppumisen tarkoittavan sitä, että ohjus olisi valmis palveluskäyttöön.


title: Missile gap

text: Kansallisen turvallisuusneuvoston ("National Security Council") 12. helmikuuta 1959 pidetyn kokouksen jälkeen puolustusministeri Neil McElroy (1. joulukuuta 1959 puolustusministerinä aloitti Thomas Gates) kertoi presidentti Eisenhowerille, että demokraattisen puolueen senaattorit eivät uskoneet CIA:n johtajan Allen Dullesin vakuutuksia siitä, että Neuvostoliiton ohjusohjelma ei ollut edellä USA:n ohjelmaa. Senaattorit eivät osanneet luottaa Dullesin tietoihin, koska he eivät tienneet tietojen lähdettä, huippusalaista U-2-ohjelmaa.


title: Missile gap

text: Neuvostoliiton aloitettua pitkän tauon jälkeen ICBM-testit (vähintään yksi laukaisu viikossa), oli Eisenhower sallinut 10. huhtikuuta 1959 useita ylilentoja, mutta seuraavana päivänä peruuttanut ne. Eisenhower selitti päätöstään McElroylle ja Bisselille muun muassa halullaan edistyä neuvotteluissa Neuvostoliiton kanssa ja mahdollisen alasampumisen aiheuttamalla propagandaefektillä. Eisenhower oli samaa mieltä, että uutta tiedustelutietoa tarvittaisiin, mutta että tiedon arvo ei ylittäisi "poliittisia kustannuksia".


title: Missile gap

text: Kesällä 1959, 16 kuukauden tauon jälkeen, tehtiin yksittäinen U-2-ylilento Neuvostoliiton ilmatilassa - tauon aikana lentoja oli lennetty vain rajan läheisyydessä. U-2 lensi yli Baikonurin (Tjuratam) ohjustestialueen, ja kuvista huomattiin neuvostoliittolaisten olevan laajentamassa laukaisualustojen järjestelmiä. Syyskuussa tapahtuvan pääsihteeri Hruštšovin USA:n vierailun takia Eisenhower ei valtuuttanut lisälentoja.


title: Missile gap

text: Kesäkuussa 1959 oli Iranin ja Neuvostoliiton rajalla lentänyt kone ottanut ensimmäiset kuvat lentävästä Neuvostoliiton ICBM-ohjuksesta 80 sekuntia sen lähdön jälkeen.


title: Missile gap

text: Vuonna 1960 senaatin järjestämässä kuulemistilaisuudessa CIA:n pääjohtaja Allen Dulles, puolustusministeri Thomas Gates ja ilmavoimien esikunnan päällikkö Nathan F. Twining antoivat kaikki erilaisia lukuja Neuvostoliiton valmiudessa olevien ohjusten määrästä. CIA:n luvut (ei yhtään palveluskäytössä) perustuivat ylilentojen tietoihin, mutta Dulles ei voinut paljastaa niiden lähdettä. Dulles sai tilaisuudessa osakseen terävää arvostelua.


title: Missile gap

text: Senaatin tilaisuuden jälkeen Dulles päätti hankkia Eisenhowerilta valtuutuksen ylilennoille jotta saataisiin lopullinen päätös tiedusteluyhteisön kiistelylle. Mitään todisteita ei ollut siitä, että SS-6-ohjuksia olisi ollut muualla kuin Baikonurin testialueella. Dullesin täytyisi teoriassa kuvauttaa koko valtava Neuvostoliitto todisteeksi siitä, että Baikonur oli ainoa paikka missä laukaisualustoja oli. Asian helpottamiseksi analyytikot päättelivät, että koska SS-6 oli hyvin raskas ja kookas ohjus ja jonka polttoaine oli nestemäistä, laukaisualustoja voitaisiin rakentaa vain rautatieyhteyden päähän.


title: Missile gap

text: Helmikuun 1960 alussa suoritettu lento ei paljastanut yhtään laukaisualustaa Baikonurin ulkopuolella. Huippulaatuisia kuvia analysoimalla löydettiin toisaalta uusi neuvostoliittolainen pommikone "Backfin" (Tupolev Tu-98) Kazanista.


title: Missile gap

text: Lennon tiedustelutiedoista huolimatta "missile-gap"-kiistely jatkui. Ilmavoimat väittivät Neuvostoliiton ottaneen palveluskäyttöön melkein sata ohjusta. Maavoimat, laivasto ja CIA epäilivät, ettei yhtään ollut palveluskäytössä koska mitään ei oltu löydetty.


title: Missile gap

text: Tarvittaisiin lisää U-2-tiedustelukuvia lisätodisteeksi siitä, että "missile gap"ia ei ollut olemassa. CIA olisi halunnut vapaammat kädet Neuvostoliiton ylilentojen suorittamiseen, mutta lentojen valtuuttaminen pysyi edelleen vain presidentin oikeutena.


title: Missile gap

text: 9. huhtikuuta 1960 Pakistanista nousi ilmaan U-2. Toinen U-2 tekisi harhautuslennon samaan aikaan rajaa pitkin, kuten oli ollut käytäntönä kahden edellisen tiedustelutehtävän aikana. U-2 lensi ensin Saryšaghaniin, missä se kuvasi kaksi uutta neuvostoliittolaista tutka-asemaa. Sieltä kone lensi Semipalatinskin ydinkoealueelle. Palattuaan Sharyšaganiin kone kuvasi alueen rautatieverkostoa. Sharyšaganista U-2 lensi Baikonurin ohjustestialueelle, jossa se kuvasi laukaisualueen jonne oli vain maantieyhteys, mikä viittasi uuteen ohjustyyppiin.


title: North American F-100 Super Sabre

text: North American F-100 Super Sabre (lempinimi: "Hun" eli "Hunni") on yhdysvaltalainen, North American Aviationin kehittämä hävittäjäpommittaja, joka syntyi jatkokehittelyn tuloksena NA F-86 Sabresta. Käyttöön otto tapahtui syyskuussa 1954. Kokeilukone YF-100A saavutti uuden nopeusennätyksen: 1 215,3 km/h, jonka teki F.K. "Pete" Everest. Koneesta kehiteltiin aiempaa pidempi, kookkaampi ja virtaviivaisempi. Siipien nuolikulma on 45 astetta. Voimalaite oli edellistä tehokkaampi, lisäksi siinä oli jälkipoltto.


title: North American F-100 Super Sabre

text: Kuten F-86 Sabre, oli F-100 Super Sabre kykenevä kuljettamaan taktisia eli keveitä ydinpommeja. Kone oli edeltäjäänsä n. 300 km/h nopeampi, sen D-muunnoksen huippunopeus oli 1 390km/h (Mach 1.17). C-versio kykeni 1 485 km/t huippunopeuteen, eli 1,3 Machiin. Se olikin ensimmäinen vaakalennossa äänen nopeuden ylittävä amerikkalaisvalmisteinen sotilaskone.


title: North American F-100 Super Sabre

text: Konetyyppi aloitti niin kutsutun Century Series-hävittäjien eli "satalukuisten sarjan", joiden mallinro ylitti 100:n ja kykeni operoimaan vielä 15 200 m:ssä ja sen toimintamatka oli 3 210 km. F-100:aa käytettiin myös Vietnamin sodassa, ja se osallistui useisiinkin aseellisiin yhteenottoihin monella mantereella. Malli F-100 oli alun perin tarkoitettu ilmaherruushävittäjäksi, mutta se toimi muissa rooleissa kohtalaisella menestyksellä, kuten rynnäkkökoneena. Kone toimi Vietnamin sodassa, missä sen pääasiallisin vastustaja oli ilmassa MiG-17. Tyypin käyttö oli laajaa, ylittäen P-51 Mustangin lentotuntimäärät Toisessa maailmansodassa ja se kokikin useita kymmeniä menetettyjä yksilöitä sotavuotta kohden: kaikkiaan 242 konetta menetettiin Vietnamissa, joista osa tuhottiin maasotatoimien aikana. Erityisesti Wild Weasel -ilmatoimintataktiikka ja taistelutoimissa kohdattu ilmatorjuntatuli vaati suuria tappioita vuosien 1964 - 1971 välissä.


title: North American F-100 Super Sabre

text: Lopullinen käyttöönotto tapahtui vuonna 1956, sillä A-version koneet jouduttiin vetämään pois ja korjaamaan niissä ilmenneiden vakavien rakenteellisten vikojen vuoksi. Koneen ensilento tapahtui 1953, jonka jälkeen F-100A teki nopeuslennon maailmanennätyksen vielä saman vuoden aikana: 1 275 km/h eli 755 mph. Voimanlähteenä toimi Pratt & Whitney J57 -suihkumoottori, joka antoi tehoa 16 000 naulaa/lb. D-tyypin tuotantomäärä oli 1 274 kappaletta. Etualalla on koko nokan laajuinen, ovaalinmuotoinen ilmanottoaukko (air intake), joka tekee koneesta varsin uniikin. F-100 oli huomattavasti F-86:ta kookkaampi, lisäksi on huomattava myös "pyöreänokkainen" F-86D "Sabre Dog".


title: North American F-100 Super Sabre

text:
Konetyyppi kärsi lukuisasti menetyksistä onnettomuuksissa. Nämä johtivat osaltaan uudelleen modifiointiin, koska kone todettiin epävakaaksi. Koneen siipipinta-alaa lisättiin, sekä korkeusvakainta pidennettiin. Myös voimalaitteeseen liittyviä ongelmia oli ilmaantunut. Arviolta 25% eli joka neljäs kone menetettiin lento-onnettomuuksissa. Tämän hävittäjäkoneen päätyyppejä olivat C sekä D, ja viimeisin versio oli F. Siipiprofiilina edelleen nuolimuotoinen alataso. Voidaan olettaa konetyyppiin liittyvien suuntavakauden ongelmien liittyneen siihen, että siivet ja korkeusvakaajat olivat lähes samassa tasossa. Omalle aikakaudelleen, hieman harvinaislaatuisesti olivat korkeusperäsimet alhaalla rungon takana.
Super Sabret palvelivat aina vuoteen 1979 saakka ANG:ssa (Air National Guard) eli Yhdysvaltain lentävässä kansalliskaartissa. Myös Euroopan maat käyttivät suhteellisen laajalti Super Sabrea, se palveli mm. Tanskan ilmavoimien lentävänä kalustona. Turkki oli konetyypin viimeinen käyttäjämaa, se päästi omat Super Sabrensa eläkkeelle vasta v. 1982. Vastaava verrattava laivaston konetyyppi saattaisi olla "LTV A-7 Corsair II", jota Kreikka käyttää vielä edelleen. Koneiden suoritusarvot lienevät vertailukelpoisia, vaikka Corsair II onkin etupäässä rynnäköintiin sekä pommituksiin suunniteltu konetyyppi. F-100 Super Sabren maksimi pommilasti oli 3 190 kg, mikä oli jokseenkin puolet F-105 Thunderchiefin, sekä A-7 Corsair II:n vastaavasta kuljetuskyvystä. Suunniteltu seuraaja North American F-107 "Ultra Sabre" ei koskaan toteutunut: koneita valmistui 3 kpl vuonna 1956 - mutta kehitysohjelma peruutettiin jo vuonna 1957.


title: North American F-100 Super Sabre

text: Muita konetyypin käyttäjämaita olivat olleet Taiwan, Tanska, Saksa, Ranska, Englanti sekä Turkki.


title: Ystävän laulu (Erkki Junkkarisen albumi)

text: Ystävän laulu on Erkki Junkkarisen albumi vuodelta 1989. Kyseessä on Junkkarisen ensimmäinen levy lähes kymmenen vuoden tauon jälkeen. Kappaleet sovitti Pauli Granfelt, jonka studio-orkesteri soittaa levyllä. Albumin nimikkokappaleen on säveltänyt venäläinen Vladimir Vysotski ja suomeksi sanoittanut Juha Vainio. Kappale ilmestyi jo muutamia vuosia aiemmin Arja Saijonmaan esittämänä.


title: Kymijoen kanava

text: Kymijoen kanava on suunnitelma kanavoida Kymijoki niin, että sitä voitaisiin käyttää vesiliikenteeseen Päijänteen ja Suomenlahden välillä. Kanavaa on suunniteltu useaan otteeseen 1800-luvun alusta lähtien, ja viimeksi suunnitelma hylättiin vuonna 2002. Kanavasuunnitelmiin on liittynyt myös yhteys Suomenlahdelta Kymijokea pitkin Saimaalle suunnitellun Mäntyharjun kanavan kautta.


title: Kymijoen kanava

text: Kanavasuunnitelmaan olisi kuulunut kahdeksan sulkua. Sulut olisivat olleet Kimolan sulku (nykyisessä Kimolan kanavassa), Voikkaan sulku, Kymintehtaan sulku, Keltin sulku, Myllykosken sulku, Anjalan kartanon sulku sekä Kotkan alueella Kymijoen alajuoksun ohittavassa maakanavassa kaksi sulkua (Juurikorven jaYlänummen sulut). Lisäksi Korian kohdalle olisi tullut kaivanto väylän oikaisemiseksi Korian siltojen kohdalla.


title: Kymijoen kanava

text: Suunnitelman eteläosassa Kotkassa kanava oltaisiin rakennettu Kymijoen muinaisen tulvauoman suuntaisesti nykyisen Nummenjoen vesistön kautta Kaarniemenlahteen (Tavastilan linja). Myös vaihtoehtoinen läntisempi linjaus (Korkeakosken linja) oli suunnitelmissa, joka olisi kulkenut Suomenlahteen Kymijoen itäisimmän laskuhaaran Korkeakoskenhaaran kautta. Nämä linjaukset olisivat ohittaneet Kymijoen eteläosan koskiensuojelulailla suojeltuja koskialueita, muun muassa Pernoonkosket.


title: Kymijoen kanava

text: Kymijoen kanavointi on ollut ensimmäisen kerran esillä jo vuonna 1819, mutta vasta 1838 käynnistettiin ensimmäiset tutkimukset, jolloin luutnantti V. Favorin tutki reittiä Päijänteen ja Suomenlahden välillä. Hän suunnitteli linjauksen, johon olisi tarvittu 25 sulkua. Kymijoen kanavointi nousi uudelleen esille 1850-luvulla, jolloin Suomessa tutkittiin suuria kanavahankkeita, ja hanke oli esillä valtiopäivillä 1863–1864, mutta siitä ei tehty päätöstä. Kanavahanketta on käsitelty myös 1920-luvulla, mutta se arvioitiin liian kalliiksi.


title: Kymijoen kanava

text: Kymijoen kanavahanke nousi esiin taas 1990-luvulla. Ympäristöjärjestöt ovat vastustaneet voimakkaasti hanketta. Suomen hallitus päätti 2002, että kanava ei ole Suomen liikenne- ja viestintäministeriön laskelmien mukaan kannattava.


title: Ecuadorintulikärki

text: Ecuadorintulikärki ("Campephilus gayaquilensis") on eteläamerikkalainen tikka. Sen esiintymisalue käsittää Andien länsirinteet Kolumbian lounaisosista etelään Perun luoteisosaan. René-Primevère Lesson kuvaili lajin holotyypin Ecuadorin Guayaquilista vuonna 1845.


title: Andientulikärki

text: Andientulikärki ("Campephilus pollens") on eteläamerikkalainen tikka. Sen esiintymisalue käsittää Andien rinteet Kolumbian pohjoisosista ja Venezuelan lounaisosasta Peruun. Lajista tunnetaan kaksi alalajia. Charles Lucien Bonaparte kuvaili lajin holotyypin Kolumbiasta vuonna 1845.


title: Chilentulikärki

text: Chilentulikärki ("Campephilus magellanicus") on eteläamerikkalainen tikka. Sen esiintymisalue käsittää Andien rinteet Chilen eteläosasta Tulimaahan ja läheisiin osiin Lounais-Argentiinassa. Philip Parker King kuvaili lajin holotyypin Magalhãesinsalmesta vuonna 1827.


title: Venäjän juutalaiset

text: Venäjän juutalaiset ovat venäläisiä, joiden uskonto tai etninen tausta on juutalaisuus. Venäjänjuutalaisia on arvioiden mukaan nykyisin enää alle 300 000, kun heitä 1800-luvulla oli vielä noin 5 miljoonaa.


title: Venäjän juutalaiset

text: Katariina II:n aikana 1700-luvulla Venäjä otti hallintaansa suuren osan Puolan alueista, joilla asui runsaasti juutalaisia. Katariina perusti juutalaisia varten laajan Venäjän juutalaisten asuinalueen Itämereltä Mustallemerelle, jonka sisäpuolella valtakunnan juutalaisten määrättiin asumaan. Alue käsitti muun muassa Valko-Venäjän ja laajoja osia nykyisen Ukrainan alueesta. Juutalaisten keskittäminen tälle alueelle helpotti heihin kohdistettujen hallinnollisten määräysten toimeenpanoa. 1800-luvulla Venäjästä muodostui juutalaismäärältään ylivoimaisesti maailman suurin valtio. Valko-Venäjän, Itä-Puolan, Liettuan ja Ukrainan kaupungit olivatkin 1800-luvulla ja vielä 1900-luvun puolellakin huomattavin osin juutalaisten asuttamia.


title: Venäjän juutalaiset

text:
Vuoden 1897 väestönlaskennan mukaan Venäjällä oli 5,2 miljoonaa juutalaista, eli noin puolet maailman kaikista juutalaisista. Venäjän tsaari Nikolai I pyrki venäläistämään maan juutalaisia, mutta epäonnistui tavoitteessaan. Sen sijaan hänen seuraajansa Aleksanteri II suhtautui juutalaisuuteen jälleen suvaitsevammin.
Juutalaisten kannalta huonontuneen ilmapiirin, mm. järjestettyjen pogromien, vuoksi 1800-luvun lopulta lähtien juutalaisia alkoi muuttaa sankoin joukoin pois Venäjältä, muun muassa Yhdysvaltoihin ja myöhemmin Israeliin.


title: Venäjän juutalaiset

text: Neuvostoliiton aikana vuonna 1934 Venäjän kaukoitään perustettiin juutalaisia varten Venäjän federatiivisen neuvostotasavallan alainen hallintoalue, Juutalaisten autonominen alue. Alue ei kuitenkaan saanut kovin suurta suosiota Venäjän juutalaisten keskuudessa, jotka olivat usein kaupunkien käsityöläisiä ja ammatinharjoittajia. Vuonna 2002 alueen noin 200 000 asukkaasta oli enää alle 2 % juutalaisia.


title: Punatulikärki

text: Punatulikärki ("Campephilus haematogaster") on eteläamerikkalainen tikka. Sen esiintymisalue ulottuu mantereen luoteisosassa Panamasta Kolumbian itäosiin, Ecuadoriin ja Peruun. Lajista tunnetaan kaksi alalajia. Johann Jakob von Tschudi kuvaili lajin holotyypin Perusta vuonna 1844.


title: Vollsmose

text:
Vollsmose on Odensen lähiö Tanskassa 3 km Odensen keskustasta koilliseen. Siellä asuu 12000 ihmistä.
65 % Vollsmosen asukkaista on ulkomaalaistaustaisia tai näiden jälkeläisä enintään kolmannessa sukupolvessa. Vollsmose tunnetaan Tanskassa korkeista rikosluvuista. Vollsmosessa asuu 80 kansallisuuteen kuuluvia ihmisiä, eniten siellä asuu maahanmuuttajia Somaliasta, Irakista ja Palestiinan alueelta, mutta minkään kansallisuuden osuus ei ole kovin suuri. Tanskassa on 29 ulkomaalaisten asumia ongelmalähiöinä pidettyjä gettoja, jotka halutaan ongelmaperheiden pois siirroilla ja muilla toimilla rauhoittaa ja liittää takaisin yhteiskunnan osiksi .


title: Liocarcinus holsatus

text: Liocarcinus holsatus on pieni taskurapulaji, jota tavataan Koillis-Atlantissa.


title: Liocarcinus holsatus

text: "L. holsatuksen" leveää ja litteää ruumista peittää lähes soikeanmuotoinen selkäkilpi, joka on edestä sahalaitainen ja enintään 4 senttimetriä leveä. Sillä on jykevät ja keskenään samankokoiset sakset sekä neljä paria kapeita kävelyraajoja. Takimmaisten raajojen päät ovat levinneet litteiksi levyiksi. Sekä raajat että selkäkilpi ovat väriltään vihertävänruskeat. Selkää koristaa usein jono valkoisia täpliä.


title: Liocarcinus holsatus

text: "L. holsatusta" tavataan Koillis-Atlantissa, varsinkin Britteinsaarten rannikolla sekä Pohjanmeressä.


title: Liocarcinus holsatus

text: "L. holsatus" elää vuorovesilammikoissa sekä hiekkaisessa ja kivikkoisessa merenpohjassa noin 70 metrin syvyyteen saakka.


title: Liocarcinus holsatus

text: "L. holsatus" munii huhtikuusta heinäkuuhun ja sen poikaset syntyvät keväällä tai kesällä.


title: Liocarcinus holsatus

text: "L. holsatus" on kaikkiruokainen opportunisti, joka syö pääasiassa katkaravun- ja kalanpoikasia sekä simpukoita. Se saalistaa yleensä vuorovesivirtausten aikaan.


title: Pikkutulikärki

text: Pikkutulikärki ("Campephilus leucopogon") on eteläamerikkalainen tikka. Sen esiintymisalue käsittää mantereen keskiosia Boliviasta Paraguayhin, Pohjois-Argentiinaan ja Uruguayhin sekä Brasilian kaakkoisosaan. Achille Valenciennes kuvaili lajin holotyypin Brasiliasta vuonna 1826.


title: Meksikontulikärki

text: Meksikontulikärki ("Campephilus guatemalensis") on keskiamerikkalainen tikka. Sen esiintymisalue ulottuu Meksikosta Panamaan, ja siitä tunnetaan kolme alalajia. Gustav Hartlaub kuvaili lajin holotyypin Guatemalasta vuonna 1844.


title: Tulipalokärki

text: Tulipalokärki ("Dryocopus galeatus") on eteläamerikkalainen tikka. Sen esiintymisalue käsittää mantereen keskiosia Paraguaysta Argentiinan koillisosaan ja kaakkoiseen Brasiliaan. Coenraad Jacob Temminck kuvaili lajin holotyypin Brasiliasta vuonna 1822.


title: Tiitinen

text: Tiitinen on muun muassa seuraavien henkilöiden sukunimi:


title: Nalle Puh ja tuulinen päivä

text: Nalle Puh ja tuulinen päivä ("Winnie the Pooh and the Blustery Day") on Disney-yhtiön vuonna 1968 tekemä lyhyt Nalle Puh -animaatio, joka koostuu kolmesta (tai neljästä) pienestä lyhytelokuvasta. Elokuvassa Nasu ja Tikru tulevat mukaan Nalle Puhin seikkailuihin.


title: Nalle Puh ja tuulinen päivä

text: Elokuva on Disneyn toinen A. A. Milnen Nalle Puh -kirjoihin perustuva elokuva, ja kuten ensimmäisessä "Nalle Puh ja hunajapuu", Sterling Holloway antaa äänen Puhille ja Sebastian Cabot toimii kertojana. "Nalle Puh ja tuulinen päivä" voitti Oscar-palkinnon lyhytanimaatioiden sarjassa. Se on ainoa Disneyn Nalle Puh -lyhytanimaatioista, joka voitti Oscarin. Se on myös yksi niistä kolmesta lyhytelokuvasta, joiden sisältö käytettiin myöhemmin uudelleen osana pitkää elokuvaa "Nalle Puh".


title: Nalle Puh ja tuulinen päivä

text: Elokuvan laulut ovat Shermanin veljesten tekemiä.


title: Nalle Puh ja tuulinen päivä

text: Tarina alkaa Nasun talolta. Tuuli on niin kova että se vie Nasun mukanaan ja Nalle Puh yrittää auttaa häntä. Lopulta tuuli kaataa Pöllön kotina toimivan puun, ja kaikki ryhtyvät etsimään hänelle uutta kotia. Eräänä tuulisena yönä Nalle Puh kohtaa ensimmäistä kertaa Tikrun, joka saapuu pomppien hänen kotiinsa. Osana Puhin painajaisunta nähdään psykedeelinen musiikkijakso ”Möhköfantit ja tärpät” ("Heffalumps and Woozles"). Herätessään Puh huomaa sateen aiheuttaneen vedenpaisumuksen Puolen hehtaarin metsään.


title: Nalle Puh ja Tiikeri kans!

text:
Nalle Puh ja Tiikeri kans! () on yhdysvaltalainen lyhyt animaatioelokuva vuodelta 1974.
Se oli kolmas A. A. Milnen kirjohin perustuva Disney-elokuva. Siinä Puolen hehtaarin metsän asukkaat kyllästyvät Tiikerin ainaiseen pomppimiseen ja koettavat saada hänet pomppimaan hiukan vähemmän. Tämä ja kaksi aiempaa Nalle Puh -lyhytelokuvaa yhdistettiin vuonna 1977 pitkäksi elokuvaksi "Nalle Puh" ("The Many Adventures of Winnie the Pooh").


title: Nalle Puh ja Tiikeri kans!

text: Elokuvan ääniraita sai parhaan lastenelevyn Grammy-palkinnon, ja itse elokuva oli Oscar-ehdokkaana lyhytanimaatioiden sarjassa.


title: Jari Kokko

text: Jari Kokko (s. 1961 Viitasaari) on suomalainen elokuvaohjaaja ja -tuottaja. Kokko on opiskellut Moskovan Elokuvainstituutissa, ja hän on venäjän kielen ja venäläisten elokuvien asiantuntija. Kokko asuu Helsingissä ja työskentelee omassa Kinokokko Ky -tuotantoyhtiössään.


title: Sarazm

text: Sarazm on kunta ("jamoat") Tadžikistanissa, Sugdin maakunnassa. Kunnan alueella sijaitsee Unescon maailmanperintöluetteloon kuuluva arkeologinen kohde. Sarazm oli Keski-Aasian varhaisen kaupungistumisen keskus, ja siellä on ollut kaupunkimaista asutusta jo 3000-vuosituhannella eaa.


title: Sarazm

text: Sarazmin ensimmäinen kaupunkimainen asutus on 3000-vuosituhannen eaa. ensimmäiseltä puoliskolta. Se saattoi kehittyä neoliittisen kauden viljelijöiden kylästä. Sarazmin varhaisimpien löytöjen perusteella kaupunki oli merkittävä keskus 3500 eaa. Sarazm kehittyi paikallisen maanviljelyn ympärille, mutta se oli myös kulttuurinen keskus.


title: Sarazm

text: Kaupungista kehittyi 2000-vuosituhannella eaa. ensimmäinen Keski-Aasian kaupunki, jonka vaikutus levittyi laajalle alueelle. Sen vaikutuspiiri ulottui lännessä Turkmenistaniin Araljärvelle, koillisessa Euraasian aroille Siperiaan asti, lounaassa Iranin ylätasangolle ja Mesopotamiaan sekä etelässä Baktriaan, Balochistaniin ja Induksenlaaksoon. Sarazmista löytyi tinaa, pronssia, kuparia ja lyijyä. Kaupungissa valmistettiin lisäksi mm. keramiikkaa ja työkaluja. Vaurautta kaupunkiin toivat lisäksi paikallisten korukivien, kuten turkoosin, akaatin, lapislatsulin, ja villan sekä nahan hyödyntäminen.


title: Sarazm

text: Pronssikaudella Sarazm vauraustui entisestään, ja kaupunkiin rakennettiin koristelluita suuria rakennelmia. Sarazmiin kehittyi monipuolinen yhteiskunta, jossa oli tilaa monille eri ammattiryhmille. Arkkitehtuurista muodostui omaleimaista. Kaupunki joutui kuitenkin rappiolle vuosituhannen loppuun mennessä. Alueelta ei ole löytynyt myöhempää kaupunkimaista asutusta, ja nomadipaimentolaiset valtasivat uudestaan alueen. Sarazmin hylkäämiselle ei ole tiedossa syytä. Tutkijat ovat esittäneet hypoteeseinä muuttoliikettä, tautiepidemiaa tai sotilaallisia syitä.


title: Sarazm

text: Sarazm löydettiin uudestaan vahingossa 1976. Kaivaukset alueella aloitettiin 1979. Tämän jälkeen kaivauksia on tehty 13 kohteessa, noin 2,5 hehtaarin alueella. Vuonna 2010 Unesco listasi Sarazmin maailmanperintöluetteloonsa ensimmäisenä kohteena Tadžikistanista.


title: Maskun Rosarium

text: Maskun Rosarium on Maskussa sijaitseva, vuonna 1998 perustettu ruusutarha. Rosariumin perusti ja sitä ylläpitää Masku-seura. Maskun Rosariumissa on yli 400 vanhanajan pensasruusua. Yhteensä ruusutarhasta löytyy yli 250 lajia ja lajiketta. Rosariumin ruusut on varustettu nimikepeillä. Rosarium sijaitsee Maskun keskustassa Maskun kirkon ja Maskun museon lähellä. Rosarium on avoin kaikille kävijöille.


Valko-Venäjän kreikkalaiskatolinen kirkko on Valko-Venäjän alueella toimiva idän katolinen kirkko, jolla oli 20 seurakuntaa vuoden 2005 alussa. Ulkomailla asuu noin 2 000 valkovenäläistä kreikkalaiskatolista.


title: Valko-Venäjän kreikkalaiskatolinen kirkko

text: Brestin unionin vuoksi kirkkoslaavia puhuneet kristityt pääsivät ehtoollisyhteyteen katolisen kirkon kanssa. 1700-luvulla kirkkoon liittyi myös ukrainalaisia, mutta valkovenäläisiä oli edelleen noin puolet.


title: Solmulevä

text: Solmulevä ("Ascophyllum nodosum") on suurikokoinen ruskolevä, jota tavataan Pohjois-Atlantissa.


title: Solmulevä

text: Solmulevä on hidaskasvuinen mutta erittäin pitkäikäinen makrolevä: vanhimmat löydetyt kasvustot ovat olleet yli 400 vuotta vanhoja. Sillä on ruskeat ja nauhamaiset sekovarret, joihin on kiinnittynyt tasaisin välimatkoin munanmuotoisia kaasurakkuloita. Yleensä sekovarret ovat noin 50–200 senttimetriä pitkät ja voivat säilyä katkeamatta jopa 15 vuotta. Ne kasvavat tyvestä, joten solmulevä pystyy kasvattamaan katkenneiden varsien tilalle uusia. Kasvin päällä kasvaa usein pieninä töyhtöinä punaruskeaa, rihmamaista "Vertebrata lanosa" -punalevää.


title: Solmulevä

text: Solmulevää esiintyy lähes yksinomaan Pohjois-Atlantin rannikoilla. Sitä käytetään kalastusteollisuudessa äyriäisten pakkausmateriaalina, joten se saattaa tulevaisuudessa levitä myös muille merialueille. Yksittäisiä havaintoja on jo tehty San Franciscon lahdessa.


title: Solmulevä

text: Solmulevä kasvaa kiinnittyneenä vuorovesivyöhykkeen kalliopinnoille ja kiville. Sitä esiintyy niin suojaisissa jokisuistoissa kuin suojattomilla merenrannoillakin.


title: Solmulevä

text: Solmulevästä valmistetaan lisäaineita ja luontaistuotteita. Sitä on käytetty myös eläinten ravitsemuksessa sekä maanparannuksessa.


title: Ivana Španović

text: Ivana Španović (s. 10. toukokuuta 1990 Zrenjanin) on serbialainen yleisurheilija. Hän on pituushypyn olympia- ja MM-mitalisti sekä Euroopan-mestari. Hän kilpailee myös pikajuoksussa. Hän edustaa seuratasolla AK Vojvodinaa.


title: Ivana Španović

text: Španović oli Pekingin olympialaisissa 2008 pituushypyssä 30:s tuloksellaan 630. Hän voitti kultaa pituushypystä vuoden 2009 universiadeista tuloksellaan 664 senttimetriä. Hän sai hopeaa alle 18-vuotiaiden MM-kilpailuista 2007, kultaa alle 20-vuotiaiden MM-kisoista 2008 ja hopeaa alle 20-vuotiaiden EM-kisoista 2009. Alle 23-vuotiaiden EM-kisoissa hän voitti hopeaa vuonna 2011.


title: Ivana Španović

text: Barcelonan EM-kilpailuissa 2010 Španović oli kahdeksas tuloksella 660, Lontoon olympialaisissa 2012 11:s tuloksella 635 ja Göteborgin EM-hallikilpailuissa 2013 viides tuloksella 668. Hän sai pronssia Moskovan MM-kilpailuissa 2013 Serbian ennätystuloksella 682. Hän oli kolmas myös Sopotin MM-hallikilpailuissa 2014 tuloksella 677. Zürichin EM-kisoissa 2014 hän oli toinen 681 kantaneella avaushypyllään. Prahan sisäratojen EM-kilpailuissa 2015 hän voitti kultaa Serbian ennätystuloksella 698.


title: Ivana Španović

text: Španović saavutti Pekingin MM-kilpailuissa 2015 pronssia Serbian ennätystuloksella 701. Portlandin MM-hallikilpailuissa 2016 hän sai hopeaa hypättyään kotimaansa ennätyksen 707. Hän voitti Euroopan-mestaruuden Amsterdamissa 2016 tuloksella 694. Hän saavutti olympiapronssia Rio de Janeirossa 2016 Serbian ennätystuloksella 708. Hän voitti sisaratojen Euroopan-mestaruuden kotikisoissaan Belgradissa 2017. Hän paransi kilpailussa Serbian ennätyksen toisella hyppykierroksella lukemiin 716 cm ja kolmannella kierroksella tulokseen 724. Lontoon MM-kilpailuissa 2017 hän oli neljäs tuloksella 696. Hän voitti sisäratojen maailmanmestaruuden Birminghamissa 2018 tuloksella 696.


title: Ivana Španović

text: Španović pitää hallussaan maansa pituushyppyennätystä sisä- ja ulkoradoilla sekä sisäratojen viisiotteluennätystä.


title: Ivana Španović

text: "Lähde: IAAF, Tilastopaja"


title: Maskun museo

text: Maskun museo on Maskun kunnassa, Maskun kirkon lähellä sijaitseva museo. Maskun museo on perustettu 1974. Museon kokoelma on etupäässä talonpoikaisesineistöä ja esineistön kokonaismäärä on n. 1600. Lisäksi museossa on yli 450 kappaleen kirja- ja lehtikokoelma. Museossa on erillinen näyttelytila, jossa pidetään kesäaikana taidenäyttelyitä.


title: Norketiapiini

text: Norketiapiini (Norquetiapine) on ketiapiinin tärkeä aineenvaihdunnan tuote eli metaboliitti ihmisissä.


title: Norketiapiini

text: Norketiapiini on farmakologisesti aktiivinen ja sitoutuu pääasiassa seuraaviin reseptoreihin:Norketiapiinin vaikutukset alkavat olla merkittäviä vasta melko suurilla ketiapiini annoksilla. Olennaisena erona ketiapiinin nähden on muskariini-reseptorien sitominen, adrenergisen takaisinoton estäminen sekä beta-reseptorien sitominen.


title: Kansaneläkelaitoksen päätoimitalo

text: Kansaneläkelaitoksen päätoimitalo sijaitsee Helsingin Taka-Töölössä osoitteessa Nordenskiöldinkatu 12. Sen on suunnitellut Alvar Aalto, ja se on valmistunut 1956. Rakennus kattaa koko korttelin, jota rajaavat Nordenskiöldinkadun lisäksi Minna Canthin katu ja Messeniuksenkatu.


title: Kansaneläkelaitoksen päätoimitalo

text: Ennen päätoimitalon valmistumista Kansaneläkelaitos työskenteli Lars Sonckin suunnittelemassa alun perin pankkikonttoriksi tarkoitetussa talossa Eteläesplanadilla. Kelan henkilöstömäärä oli kasvanut tästä talosta ulos jo vuosia ennen toimitalon valmistumista. Tilojen puutetta paikattiin Mäntytielle 1950-luvun alussa rakennetuilla kolmella kerrostalolla. Ne oli suunniteltu tilapäisiksi toimistotiloiksi, jotka voitiin myöhemmin muuttaa asuintaloiksi. Näissä tilapäistiloissa työskenteli jo kaksi kolmasosaa laitoksen henkilöstöstä ennen muuttoa uuteen päätoimitaloon.


title: Kansaneläkelaitoksen päätoimitalo

text: Kelan toiminta alkoi joulukuussa 1937. Uuden toimitalon tarpeellisuus oli alusta alkaen selvä, mutta sen suunnittelusta ja rakentamisesta tuli lopulta toistakymmentä vuotta kestänyt projekti. Ajatuksena ei ollut pelkästään oman toimitalon rakentaminen, vaan myös eläkerahastojen sijoittaminen inflaatiolta turvaan eli vuokrattaviin asuin-, toimisto- ja liiketiloihin.


title: Kansaneläkelaitoksen päätoimitalo

text: Toimitalosta oli suunnitelmia jo 1940, mutta hanketta lykättiin samalle vuodelle suunniteltujen Helsingin olympialaisten aiheuttaman rakennusbuumin takia. Kisat peruttiin sodan takia, mutta vuoden 1952 kisat olivat koko 1950-luvun merkkitapahtuma. Silloinkin Helsingissä oli paljon rakennushankkeita (muun muassa Olympiaterminaali, Kisakylä, lentoasema ja Eteläranta 10:ssä oleva Teollisuuskeskuksen talo), mutta nämä eivät enää lykänneet Kelan hanketta.


title: Kansaneläkelaitoksen päätoimitalo

text: Ensimmäinen yritys oli saada korttelin kokoinen tontti nykyisen Venäjän suurlähetystön paikalta Tehtaankadulta. Tämä tonttikauppa epäonnistui.


title: Kansaneläkelaitoksen päätoimitalo

text: Seuraavaksi tonttikaupoista neuvoteltiin Helsingin kaupungin kanssa. Tuon aikaisen nihkeän tonttipolitiikan takia vasta vuoden 1947 lopulla saatiin varatuksi kokonaisen korttelin käsittävä tontti Mannerheimintien varrelta. Paikalla sijaitsee nykyisin kaksi suurta hotellia, mutta tuolloin kortteli oli Helsingin kaupungin puhtaanapitolaitoksen käytössä, ja siellä oli venäläisen sotaväen aikaisia puurakennuksia, joista vanhimmat olivat 1700-luvulta. Kivelänkadun varrella oli myös 1800-luvun alussa rakennettu kivitalo, jossa toimi Töölön kirjasto 1960-luvun lopulle.


title: Kansaneläkelaitoksen päätoimitalo

text: Kaupunki oli suunnitellut samaan kortteliin Töölönkadun ja Kivelänkadun kulmaan myös kansakoulun, minkä vuoksi Kelalle varattu alue jäi liian pieneksi. Kela ryhtyi erinäisten tuloksettomien neuvottelujen jälkeen etsimään uutta tonttia muun muassa neuvottelemalla vaihtokaupoista puolustuslaitoksen kanssa.


title: Kansaneläkelaitoksen päätoimitalo

text: Mannerheimintien korttelista oli käyty vuonna 1948 aatekilpailu, johon oli saatu 42 ehdotusta arkkitehdeilta ja arkkitehtitoimistoilta. Voittajaksi julistettiin ”Forum Redivivum” –niminen ehdotus, jonka tekijäksi paljastuivat Alvar Aalto ja hänen puolisonsa Aino Aalto avustajinaan arkkitehdit Keijo Ström, Gustaf Boström ja Olav Hammarström.


title: Kansaneläkelaitoksen päätoimitalo

text: Neuvotteluja ja kaupankäyntiä Mannerheimintien tontista jatkettiin, mutta huonolla menetyksellä. Puhtaanapitolaitosta ei saatu siirtymään pois alueelta. Aalto sai myöhemmin toimeksiannon nykyisen toimitalon suunnitteluun. Aalto on käyttänyt suunnitelmiensa pohjana kilpailun voittanutta ehdotusta.


title: Kansaneläkelaitoksen päätoimitalo

text: Päätoimitalon nykyisestä tontista solmittiin kaupat Helsingin kaupungin kanssa keväällä 1952. Alun perin tontti oli varattu oopperatalolle. Ihan ilman ehtoja Helsingin kaupunki ei vieläkään kauppoja tehnyt. Se edellytti, että kaupungilla on oikeus vuokrata tulevasta rakennuksesta 1200 neliön toimistotilat ainakin viideksi vuodeksi kohtuullista vuokraa vastaan.


title: Kansaneläkelaitoksen päätoimitalo

text:
Tontti on kolmionmuotoinen, ja se oli kokonaan kalliota vuonna 1952, jolloin rakennustyö aloitettiin. Siinä vaiheessa Aallon suunnitelmat olivat vasta luonnosasteella, Kiirettä pidettiin siksi, että aikaa jäisi enemmän rakennusmateriaalin hankkimiselle. Noihin aikoihin esimerkiksi lämpöpattereiden saaminen saattoi kestää kokonaisen vuoden niiden tilauksesta. Sodan jälkeen oli voimassa hintoja, palkkoja ja oikeastaan koko kansantaloutta koskeva sääntely, joka perustui valtalakiin. Valtalaista käytiin keskustelu eduskunnassa vuosittain. Järjestelmä kumottiin 1956 eli samana vuonna, jolloin päätoimitalo valmistui.
Rakennuslupaa varten tarvittavat piirustukset valmistuivat keväällä 1953, jolloin työt tontilla olivat jo varsin pitkällä.


title: Kansaneläkelaitoksen päätoimitalo

text: Suomalaisen tavan mukaan julkisten rakennusten rakennustyöt käynnistetään juhlavalla peruskiven muurauksella. Jostakin syystä tällaisesta tilaisuudesta ei löydy dokumentteja Kelan eikä Alvar Aalto Säätiön arkistoista. Sanomalehdetkään eivät kerro asiasta mitään.


title: Kansaneläkelaitoksen päätoimitalo

text: Rakennusmontun pohja oli betonoitu vuoden 1953 aikana ilman rakennuslupaa. Kovin salaa se ei tapahtunut, sillä rakennustöiden melu oli häirinnyt naapurustoa ja aiheuttanut runsaasti kirjoituksia yleisönosastoihin. Talon harjannostajaiset pidettiin 10. marraskuuta 1954. Tuon ajan uutisten mukaan tilaisuudesta ei annettu tietoa tiedotusvälineille, kuten ei myöskään tietoja siihenastisista rakennuskustannuksista.


title: Kansaneläkelaitoksen päätoimitalo

text: Urakoitsijan kanssa tehdyn sopimuksen mukaan talon olisi pitänyt valmistua helmikuussa 1956. Materiaalitoimitusten viivästymiset ja maaliskuinen kolmen viikon yleislakko pitkittivät töitä. Talo otettiin vaiheittain käyttöön kesäkuusta 1956 alkaen, hyväksyttiin kokonaan käyttöön otettavaksi elokuussa, ja vastaanottotarkastus pidettiin 11. syyskuuta.


title: Kansaneläkelaitoksen päätoimitalo

text: Kelan päätoimitaloa pidetään keskeisenä esimerkkinä siitä, kuinka Alvar Aalto pyrki inhimillistämään suurikokoisia instituutio- ja liikerakennuksia. Tässä tärkein keino oli jakaa suuri rakennusmassa useisiin osiin. Kolmionmuotoinen tontti antoi tähän monia mahdollisuuksia. Rakennusosien väliin suunniteltiin aukioita ja suojaisia puistoalueita. Tämän osiin jakamisen huomaa, jos kävelee talon ympäri. Se näyttää erilaiselta joka sivultaan. Pääsisäänkäynti ja varsinainen julkisivu näkyvät Mannerheimintieltä. Vastapäisellä sivulla talo näyttää imaisevan sisäänsä Lastenlinnan suunnasta tulevan Kirjailijanpuiston. Kolmannessa kulmassa on savupiipusta kehitetty torni. Savupiippu ei ole enää alkuperäisessä käytössä.


title: Kansaneläkelaitoksen päätoimitalo

text: Rakennuksen suuri yleisösali (Kela-halli) kattoikkunoineen on kuin sisälle siirretty julkisen elämän kyläaukio. Talon kirjasto toistaa Viipurin kirjaston aiheita. Rakennuksen eri osat laskevat portaittain puistovyöhykkeeseen päin ja tuovat mieleen italialaiset tai kreikkalaiset mäen päälle rakennetut kylät tai temppelialueet, joissa julkinen tila on nostettu mäelle.


title: Kansaneläkelaitoksen päätoimitalo

text: Kelan rakennus poikkeaa ympäristöstään, koska se on paikalla muurattua punatiiltä. Ympäröivät asuintalot ovat rapattuja ja pääasiassa vaaleaksi maalattuja. Tiilet ovat Riihimäellä toimineen Santamäen tiilitehtaan tuotantoa. Ne ovat normaalimittaisia ja käsin lyötyjä. Ne ovat osoittautuneet kestäviksi, minkä lisäksi ne eivät jäätyneenäkään kuoriudu samalla tavalla kuin paineella valmistetut tehdastiilet. Myös 1950-luvun muurareiden ammattitaidolla on osuutensa asiaan. Julkisivuissa on käytetty myös kuparipeltiä ja tummaa graniittia. Kelan talon ensimmäisen kerroksen sisäseinissä käytetytä sauvamaiset keraamiset laatat Aalto kehitti Arabian tehtaiden kanssa nimenomaan tätä rakennusta varten. Hän käytti samoja laattoja samanaikaisesti myös Rautatalossa. Hän halusi löytää akustisesti edullisen ja suurta kulutusta kestävän ratkaisun. Laatat näyttävät vielä nytkin täysin uuden veroisilta.


title: Kansaneläkelaitoksen päätoimitalo

text: Aalto jakoi talon kolmeen eri kategoriaan, joiden perusteella sisustuksen materiaalit valittiin. Ensimmäisen kerroksen asiakastilat ja yleiset tilat olivat yksi kategoria, tavalliset toimistohuoneet toinen ja johdon kerros kolmas kategoria. Niissä tiloissa, joissa kävi asiakkaita tai liikenne oli muuten kova, tarvittiin kulutusta kestävää materiaalia. Tähän ryhmään kuului muun muassa henkilöstön ruokala toisessa ja sosiaalitilat ensimmäisessä kerroksessa. Taloon rakennettiin myös paternosterhissi.


title: Kansaneläkelaitoksen päätoimitalo

text: Aalto suunnitteli rakennusta varten ainakin yhdeksän erilaista valaisinmallia, joista monia on myöhemmin otettu käyttöön myös muualla. Huonekalut, valaisimet, ovenkahvat ja muut yksityiskohdat on mietitty juuri tämän talon tarpeita ja käyttöä varten, mutta Aalto on käyttänyt niitä tai niistä kehiteltyjä ideoitaan myös muissa suunnittelemissaan rakennuksissa (muun muassa samanaikaisesti rakenteilla olleessa Rautatalossa).


title: Kansaneläkelaitoksen päätoimitalo

text: Aallon arkkitehtuurin tuntijat ovat yksimielisiä siitä, että Aallon paras kausi osui sodan jälkeiseen aikaan. Kun hänen syntymästään vuonna 1998 oli kulunut sata vuotta, asetettiin toimikunta, jonka tehtävänä oli arvottaa hänen keskeinen tuotantonsa. Yhtenä tavoitteena oli kymmenen parhaan listan laatiminen, jollainen syntyikin. Kelan talo oli tämän listan viiden ensimmäisen joukossa. Neljä muuta ovat Paimion parantola, Säynätsalon kunnantalo, Vuoksenniskan kirkko ja Villa Mairea. Kelan pääkonttoria arvostetaan niin koti- kuin ulkomaistenkin asiantuntijoiden keskuudessa.


title: Kansaneläkelaitoksen päätoimitalo

text: Toimitalo sai rakennusaikanaan ja valmistuttuaan paljon arvostelua ja kielteistä julkisuutta. Kansaneläkkeen pienuus, laitoksen kasvu, Kelan sijoitustoiminta ja esimerkiksi henkilöstön luontoisedut olivat vastakkain rakennuksen arkkitehtonisen ulkonäön ja rakennuskustannusten kanssa. Yleinen mielipide oli, että vaatimattomampikin olisi riittänyt. Kelan niukka tiedotuslinja oli omiaan lisäämään yleistä ärtymystä. Peruskiven muurauksen ja harjannostajaisten lisäksi myöskään talon käyttöönotosta, tupaantuliaisista tai muista juhlallisuuksista ei ole jäänyt merkintöjä eikä niistä tiedotettu.


title: Kansaneläkelaitoksen päätoimitalo

text: Median pyynnöt päästä tutustumaan uuteen rakennukseen oli päättäväisesti torjuttu. Perusteluiksi oli erään lehden mukaan kerrottu muun muassa, että arkkitehti oli kieltänyt valokuvaamisen ja muun julkisen esittelyn. Todellisuudessa arkkitehdilla ei ollut silloin eikä nytkään juridisia oikeuksia tällaiseen kieltoon, eikä Aalto tiettävästi asettanut tällaista kieltoa eikä muitakaan rajoituksia. Lehti arvelee, että Kela itse ei halunnut toimittajia paikalle. Kelan taholta arvostelua torjuttiin muun muassa kysymällä, olisiko Eduskuntatalo tai Kansallismuseo pitänyt rakentaa kasarmityyliin. Nekin oli annettu aikansa parhaiden arkkitehtien suunniteltaviksi. Lehdissä oli puhuttu ”palatsista” koko rakennusajan. Huhujen mukaan taloon olisi ollut tulossa jopa uima-allas, mikä oli 1950-luvulla epätavallista. Todellisuudessa kysymyksessä on talon kirjasto, joka oli jonkun rakennusmiehen mielestä vaikuttanut uima-altaalta, koska se on pohjakerroksessa osittain upotettuna muun lattiatason alapuolelle. Aalto oli käyttänyt suunnittelemansa Viipurin kirjaston teemaa. Arkkitehti Juhani Pallasmaa arvelee, ettei missään virastossa kirjasto ole yhtä merkittävässä asemassa kuin Kelan päätoimitalossa. Kirjasto tuo hänen mukaansa mieleen ajatuksen: ”Tässä talossa tehdään viisaita päätöksiä”.


title: Kansaneläkelaitoksen päätoimitalo

text: Toimitalo kiinnosti suurta yleisöä heti valmistuttuaan ja jo ennen sitä. Kiinnostuneita riitti vielä pitkään siinä määrin, että taloon tutustuvien vierailijoiden määrä tuntui olevan Kelalle suorastaan taakaksi. Kelan johtoa harmitti, että vierailijat ovat kiinnostuneet ainoastaan rakennuksesta eikä laitoksen tekemästä tärkeästä työstä: sosiaaliturvan toimeenpanosta. Vuoteen 1963 mennessä, jolloin talo oli seitsemän vuoden ikäinen, vierailijoita oli käynyt noin 6000 henkilöä vuosittain. Heille oli talon esittelyn yhteydessä esitelty myös silloista kansaneläkejärjestelmää, ja arkkitehtuurin esittely katsottiin kuuluvaksi enemmänkin Alvar Aallon arkkitehtitoimistolle. Myöhemmin talon yleisöesittelyjä päätettiinkin rajoittaa, koska vierailijat olivat enimmäkseen arkkitehteja ja arkkitehtuurin opiskelijoita. Heitä ei sosiaalivakuutus kiinnostanut. Vierailijoita käy edelleen tuhatkunta henkilöä vuodessa, ja he ovat pääasiassa ulkomailta.


title: Kansaneläkelaitoksen päätoimitalo

text: Kielteisen suhtautumisen vuoksi Kelassa ryhdyttiin muuttamaan tiedotusta avoimemmaksi, ja samalla ryhdyttiin kiinnittämään huomiota myös talon sisäiseen viestintään.


title: Kansaneläkelaitoksen päätoimitalo

text: Alvar Aalto Säätiö teki vuonna 2000 Helsingin kaupungille esityksen Aallon suunnittelemien Helsingissä sijaitsevien rakennusten suojelutilanteen selvittämisestä. Helsingin kaupunkisuunnitteluvirasto ryhtyikin selvittämään suojelun tarvetta ja toteuttamista. Vuonna 2006 oli päästy niin pitkälle että muun muassa Kelan päätoimitalo tontteineen oli asetettu rakennuskieltoon sillä perusteella, että suojelukaava oli valmisteilla.


title: Kansaneläkelaitoksen päätoimitalo

text: Talon 50-vuotispäivän lähestyessä taloa oli jo pitkään käsitelty ikään kuin se olisi jo suojeltu. Talo oli ollut peruskorjauksen tarpeessa jo kauan, ja korjauksia oli tehtykin Aallon alkuperäisiä ajatuksia kunnioittaen. Museovirasto ja Alvar Aalto Säätiö ovat olleet mukana korjaussuunnitelmia tehtäessä. Yksi esimerkki korjauskohteista olivat Aallon suunnittelemat ikkunapuitteet, niiden saranointi ja lukitus. Taloa rakennettaessa Aalto oli teettänyt ikkunoista useita mallikappaleita muun muassa niiden kiinnityksen ja rakenteiden toimivuuden toteamiseksi. Peruskorjauksen suunnitteluvaiheessa todettiin, että alkuperäiset tammesta tehdyt ikkunapuitteet olivat pääosin säilyneet terveinä, mutta nykyaikana varsinkin siivous vaatii toisenlaisia ratkaisuja. Aallon suunnittelemat ikkunat aukesivat liian vaikeasti, minkä lisäksi myös niiden lämmöneristys oli huono. Ikkunat uusittiin 2000-luvun puolivälissä siten, että alkuperäiset tammipuitteet pääosin säilytettiin ja uudistukset toteutettiin siten, että ulkonäössä ei ole havaittavissa mitään muutoksia.


title: Kansaneläkelaitoksen päätoimitalo

text: Talon tehokkuus ei enää vastaa sitä, mitä nykyaikaiselta toimistotalolta edellytetään. Monet toimistohuoneet ovat pitkiä ja kapeita, ja niiden ikkuna on vain yhdellä kapealla sivulla. Vuoden 2005 lopussa talossa työskenteli 410 henkilöä. Kaksikymmentä vuotta aikaisemmin siellä oli 650 työntekijää. Nykyään julkisiin rakennuksiin kaivataan autopaikkoja. Alvar Aaltokin osasi kiinnittää tähän huomiota, mutta tuskin kukaan osasi 1950-luvulla ennustaa autoliikenteen kasvua nykyisiin mittoihin. Talon suunnittelun alkuvaiheissa Kelan taloa ja siihen liittyviä muita tiloja varten puhuttiin autopaikoista jopa kolmessa maanalaisessa kerroksessa. Autopaikkoja on nykyään vain kolmisenkymmentä, mikä on henkilökunnan määrään nähden vähän. Toisaalta talo sijaitsee hyvien julkisten liikenneyhteyksien varrella.


title: Kansaneläkelaitoksen päätoimitalo

text: Eniten rakennuksen luonnetta on muuttanut asiakaspalvelun siirtyminen muualle ja sitä varten rakennettujen tilojen purkaminen. Kelan Helsingin piiritoimisto sijaitsi talon ensimmäisessä kerroksessa katutasossa. Alun perin siellä oli väliseinin erotettuja palvelutiloja, joiden tarkoituksena oli taata asiakkaiden yksityisyys ja tietosuoja. Kattoikkunoin varustettua kolmannen kerroksen korkeudelle ulottuvaa tilaa on sanottu Suomen ensimmäiseksi maisemakonttoriksi. Henkilökunnan keskuudessa tilaa kutsutaan myös ”Alvarin kirkoksi”. Piiritoimistot ja vuonna 1964 aloittaneet sairausvakuutustoimistot yhdistettiin 1975 Kelan paikallistoimistoiksi, ja asiakaspalvelu siirtyi Kamppiin Salomonkatu 17:ään, jossa se toimii edelleen viiden muun Helsingissä sijaitsevan palvelupisteen ohella. Tämän jälkeen ihmeteltiin muutama vuosi, mitä ”labyrintiksi” kutsutulle tilalle pitäisi tehdä. Lopulta tilasta päätettiin muokata luentosali ja esittelytila. Kela-halliksi nimitetty tila valmistui Kelan 50-vuotisjuhliin 1987. Yksi asiakaspalvelutila on säilytetty jälkipolville.


title: Cardiff (täsmennyssivu)

text: Cardiff tarkoittaa muun muassa seuraavia:


title: Svetlana Lapina

text: Svetlana Lapina (; s. 12. huhtikuuta 1978 Mahatškala) on venäläinen entinen yleisurheilija, joka kilpaili korkeushypyssä. Hän edusti seuratasolla Mahatškala VS:ää. Lapina voitti hopeaa universiadeista 1999 ja pronssia saman vuoden MM-kisoista. Hän osallistui olympialaisiin kerran, vuonna 2000. Tuolloin Lapina sijoittui viidenneksitoista tuloksellaan 192 senttimetriä.


title: Svetlana Lapina

text: "Lähde: IAAF"


title: Jensen

text: Jensen on muun muassa seuraavien henkilöiden sukunimi:


title: Sahalevä

text: Sahalevä ("Fucus serratus") on tuuhea ruskolevä, jota tavataan Pohjois-Atlantissa ja Itämeressä.


title: Sahalevä

text: Sahalevä on oliivinruskea makrolevä, joka muodostaa tuuheita, pensasmaisia kasvustoja. Sillä on sahalaitaiset sekovarret, jotka haarautuvat kahteen osaan tasaisin välein. Sekovarret ovat noin 2 senttimetrin levyiset ja niistä puuttuvat kaasurakkulat. Koko kasvi voi kasvaa noin 60 senttimetrin mittaiseksi.


title: Sahalevä

text: Sahalevä elää laajalla alueella Itämeressä ja Pohjois-Atlantissa. Levinneisyysalue ulottuu pohjoisessa Huippuvuorille ja etelässä Kanariansaarille.


title: Sahalevä

text: Sahalevä kasvaa suojaisilla rannoilla kiinnittyneenä koville pinnoille lähelle vesirajaa.


title: Sahalevä

text: Sahalevää on käytetty jonkin verran eläinten ravitsemuksessa sekä lannoituksessa.


title: Porvoon öljynjalostamo

text: Porvoon öljynjalostamo on Porvoon Kilpilahdessa sijaitseva Neste Oyj:n omistama Suomen suurin öljynjalostamo. Se perustettiin vuonna 1966. Öljynjalostamon yhteydessä on Sköldvikin satama.


title: Porvoon öljynjalostamo

text: 1960-luvun alkuvuosina Suomen ainoa öljynjalostamo Naantalin jalostamo ei pystynyt vastaamaan jatkuvasti kasvavaan öljytuotteiden kysyntään. Pitääkseen ulkomaiset öljy-yhtiöt ulkona raakaöljyn jalostuksesta Neste Oy:n oli pyrittävä aggressiiviseen laajenemiseen kotimaisilla öljymarkkinoilla. Uuden öljynjalostamon paikaksi valikoitui Porvoo sen Helsingin kulutuskeskittymän läheisyyden ja hyvien meriyhteyksien vuoksi. Neste Oy:n suunnitelmissa oli toimittaa ulkomailta tuotava raakaöljy suurtankkereilla suoraan jalostamolle. Rakennuspäätös hankkeelle kirjoitettiin vuonna 1963 ja sen suunnittelu annettiin myös Naantalin jalostamon suunnittelusta vastanneelle amerikkalaiselle Lummus Company:lle.


title: Porvoon öljynjalostamo

text: Jalostamon rakennustyö aloitettiin Nesteen lunastamalle 622 hehtaarin Sköldvikin kartanon tilalle siten, että ensimmäiseen vaiheeseen kuuluvat tyhjötislaus-, lämpökrakkaus-, vetykrakkaus- ja vety-yksiköt oli tarkoitus käynnistää vuonna 1965. Yksikköjen käynnistys onnistui kuitenkin vasta vuotta myöhemmin vety-yksikön suunnitteluvirheiden takia. Laitoksen vihkiäsiä vietettiin 19. syyskuuta 1966, jolloin myös toisen vaiheen raakaöljyn tislausyksikkö sekä kaasujen, bensiinin ja kaasuöljyn jatkojalostusyksiköt valmistuivat. Ensimmäisen ja toisen vaiheen raakaöljykapasiteetti oli noin 2,2 miljoonaa tonnia vuodessa. 1970-luvulla pystyttiin tuotantoteknillisillä seikoilla parantamaan vuosituotantoa ensimmäisten yksiköiden osalta kolmeen miljoonaan tonniin.


title: Porvoon öljynjalostamo

text: Jo ennen jalostamon vihkiäisiä oli yhtiö päättänyt kaksinkertaistaa Porvoon jalostamon raakaöljykapasiteetin ja rakentaa hydroskimming-tyyppisen linjan, joka käsitti raakaöljytislausyksikön lisäksi vain kaasujen ja bensiinin jatkojalostuslinjat. Tämä 2,8 miljoonan tonnin raakaöljyn tislauslinja, ns. kolmas vaihe, valmistui ja käynnistettiin vuonna 1968. Kuten ensimmäisten linjojen osalta myös kolmannen vaiheen tuotantoa pystyttiin parantamaan neljään miljoonaan tonniin vuodessa.


title: Porvoon öljynjalostamo

text: Vuonna 1969 tehtiin yhtiössä päätös uusien jatkojalostusyksiköiden rakentamisesta. Tämä ns. neljäs vaihe ei lisännyt raakaöljykapasiteettia, mutta nosti sen sijaan huomattavasti jalostusastetta. Neljäs vaihe valmistui ja käynnistettiin vuonna 1972, ja sen keskeisimpänä osana oli leijukatalyyttinen krakkausyksikkö (FCC). Lisäksi neljäs vaihe sisälsi tyhjiötislaus-, kaasuöljyn rikinpoisto- ja olefiinisten nestekaasujen polymerointiyksiköt. Laitoksen ympäristöystävällisyyttä pyrittiin parantamaan samassa yhteydessä rakennetuilla rikkivedyn talteenotto- sekä vedenkäsittely-yksiköllä. Vuonna 1973 valmistui ja käynnistettiin puhallettua bitumia valmistava yksikkö. Samana vuonna tehtiin myös päätös uuden öljynjalostamon sijoituksesta Porvoon öljynjalostamon yhteyteyteen.


title: Porvoon öljynjalostamo

text: Tämä ns. Porvoo B valmistui ja käynnistettiin vuoden 1975 lopulla. Sen raakaöljykapasiteetti oli viisi miljoonaa tonnia. Tyypiltään uusi laitos oli hydroskimming-jalostamo, jossa oli kaasujen, bensiinin ja kaasuöljyn jalostusyksiköt, mutta ei pohjaöljyn käsittelyä. Uuden öljyjalostamon toinen lämpökrakkausyksikkö valmistui vuoden 1978 lopulla. Uuden jalostamon yhteyteen valmistui lyijyä korvaavaa bensiinin seosainetta, metyylitertiääributyylieetteriä (MTBE), valmistava yksikkö syksyllä vuonna 1980.


title: Kiila (yhtye)

text: Kiila on suomalainen kokeellista folkmusiikkia soittava yhtye, jonka perustivat Niko-Matti Ahti ja Sami Sänpäkkilä Ulvilassa vuonna 1993. Yhtye aloitti duona, mutta vuosien varrella jäseniä on tullut lisää. Kiila levyttää Fonal Recordsilla.


title: Ndamukong Suh

text: Ndamukong Suh (s. 6. tammikuuta 1987 Portland, Oregon) on yhdysvaltalainen amerikkalaisen jalkapallon pelaaja, pelipaikaltaan sisempi linjamies. Hän pelaa nykyisin NFL-joukkue Los Angeles Ramsin riveissä.


title: Ndamukong Suh

text: Suhin varasi NFL:ään Detroit Lions vuonna 2010 varausnumerolla 2. Tätä ennen hän pelasi University of Nebraska–Lincolnin collegejoukkueessa.


title: Ndamukong Suh

text: Hän allekirjoitti elokuussa 2010 viiden vuoden sopimuksen, jonka arvo oli 68 miljoonaa dollaria. Suh pelasi tulokaskaudellaan kaikki 16 ottelua avauskokoonpanossa ja keräsi kauden aikana yhteensä 66 taklausta ja kymmenen säkitystä, joka oli myös eniten tulokkaista. Sporting News valitsi hänet kauden tulokkaaksi.


title: Ndamukong Suh

text: Kaudella 2011 Suh pelasi 14 ottelua, joissa keräsi 36 taklausta ja neljä säkitystä. Hän aiheutti ongelmia ottelussa Green Bay Packersia vastaan työnnettyään Evan Smithin maahan kolmesti ja astuttuaan vihellyksen jälkeen hänen käden päälle. Suh ajettiin ulos kesken ottelun tarpeettomasta kovuudesta. Myöhemmin Suh sai kahden ottelun pelikiellon jääden kyseisistä otteluista ilman palkkaa.


title: Ndamukong Suh

text: Kolmannella kaudellaan 2012 Suh pelasi 16 ottelua ja oli avauksessa jokaisessa ottelussa. Hän keräsi yhteensä 35 taklausta, joka oli hänen uransa vähin määrä yhdellä kaudella. Suh onnistui saamaan kuitenkin kahdeksan säkitystä, joka oli enemmän, kuin edellisellä kaudella.


title: Ndamukong Suh

text: Suhista tuli NFL historian parhaiten palkatuin puolustuksen linjamies allekirjoitettuaan kuuden vuoden sopimuksen Miami Dolphinsin kanssa, jonka arvo on 114 miljoonaa dollaria.


title: Ndamukong Suh

text: Avauskaudellaan Dolphinsissa Suh pelasi kauden aikana kaikki 16 ottelua avauksessa. Hän keräsi yhteensä 61 taklausta ja kuusi säkitystä. Edellisen kerran hän keräsi yli 60 taklausta kauden aikana tulokaskaudellaan, jolloin hän saavutti 66 taklausta.


title: Ndamukong Suh

text: Kolmen kauden jälkeen, 14. maaliskuuta 2018 Miami Dolphins vapautti Suhin.


title: Ndamukong Suh

text: Suh solmi vuoden mittaisen 14 miljoonan dollarin sopimuksen Los Angeles Ramsin kanssa 14. maaliskuuta 2018.


title: Belfastin oopperatalo

text: Belfastin oopperatalo avattiin vuonna 1895 Pohjois-Irlannin pääkaupunkiin Belfastiin. Oopperatalon suunnitteli Frank Matcham.


title: Kauppakeskus Veturi

text: Kauppakeskus Veturi on kauppakeskus Kouvolassa. Se sijaitsee kuutostien varrella. Veturin pinta-ala on 48 000 m² ja se on Suomen 10. suurin kauppakeskus ja suurin kaakkois-suomessa.


title: Kauppakeskus Veturi

text: Veturissa on 80 liikettä. Veturin ankkuriliikkeinä toimivat K-Citymarket, K-Rauta, Budget Sport, Tokmanni ja elokuvateatteri Kino 123.


title: Kauppakeskus Veturi

text: Kauppakeskuksen omistaa Mercada Oy.


title: Kauppakeskus Veturi

text: Veturi työllistää noin 650 henkilöä.


title: Kauppakeskus Veturi

text: Kauppakeskus on Suomen Kauppakeskus yhdistyksen jäsen.


title: Belfastin kaupungintalo

text: Belfastin kaupungintalo Pohjois-Irlannin pääkaupungissa Belfastissa valmistui vuonna 1906. Kaupungintalo rakennettiin teollisen vallankumouksen jälkeisen nousun aikaan. Rakennus on mahtipontinen valtavine kupoleineen, ja erottuu tyylillisesti ja kooltaan ympäristön rakennuksista. Kaupungintalon edustalla oleva puisto on suosittu kokoontumispaikka.


title: Näin käy haaveiden

text: Näin käy haaveiden on Mika ja Turkka Malin albumi vuodelta 1992. Se perustuu Harry Chapinin lauluihin, jotka Turkka Mali kääntänyt suomeksi. Kappaleen "Six string orchestra" on aiemmin kääntänyt suomeksi Hector nimellä "Monofilharmoonikko".


title: Lagan (Pohjois-Irlanti)

text: Lagan () on joki Pohjois-Irlannissa. Se virtaa Lisburnin ja Belfastin kaupunkien läpi Pohjoiskanaaliin. Laganjoen varrella on suosittu 18 kilometriä pitkä kävely- ja pyöräilyreitti Belfastin ja Lisburnin välillä.


title: Sami Sänpäkkilä

text: Sami Sänpäkkilä (s. 1975) on Ulvilasta kotoisin oleva ja nykyään Tampereella vaikuttava muusikko, elokuvaohjaaja ja levy-yhtiö Fonal Recordsin perustaja. Hän on julkaissut viisi kokopitkää albumia nimellä Es ja on mukana monissa muissa yhtyeissä, kuten Kiilassa ja Kemiallisissa ystävissä.


title: Sami Sänpäkkilä

text: Sänpäkkilä on tehnyt kymmeniä lyhytelokuvia ja musiikkivideoita, joita on näytetty museoissa, taidegallerioissa ja elokuvafestivaaleilla ympäri maailmaa. Teokset käsittelevät erilaisia mielenmaisemia, kuten melankoliaa, paatosta ja toivoa. Vuonna 2014 hän sai Pirkanmaan taidepalkinnon.


title: Feodor Rojankovsky

text: Feodor Rojankovsky (, lempinimi "Rojan"; 24. joulukuuta 1891 Mitava − 12. lokakuuta 1970 Bronxville, New York, Yhdysvallat) oli syntyjään venäläinen kirjankuvittaja, joka on tunnettu erityisesti lasten kirjojen kuvittajana.


title: Feodor Rojankovsky

text:
Rojankovsky syntyi Mitavassa Venäjällä nykyisen Latvian alueella viisilapsiseen perheeseen. Hänen vanhempi veljensä Pavel Rožankovski (Paul Roschankowsky) oli taidemaalari, joka maalasi vuoden 1906 aikana myös Suomessa.
Feodor ihaili kumpaakin vanhempaa veljeään heidän maalaustaidoistaan ja lähtikin opiskelemaan aluksi Venäjän taideakatemiaan mutta jätti sittemmin opiskelut kesken liittyäkseen ensimmäiseen maailmansotaan.
Venäjältä hän lähti 1920 ja siirtyi Puolaan, jossa toimi Poznańissa suuren kirjankustantamon taiteellisena johtajana. Puolasta Rojankovsky siirtyi 1925 Pariisiin, missä hän teki 14 vuotta kuvitustyötä mainostoimistoille, elokuviin sekä aikuisten ja lasten kirjoihin. Ranskassa hän sai mainetta erityisesti Père Castor -sarjan kuvitustyöstä. Kutsumanimen "Rojan" hän sai Pariisissa olon aikana.


title: Feodor Rojankovsky

text:
Toisen maailmansodan riehuessa hänen asuntoonsa osui pommi, joka tuhosi lähes kaiken irtaimen. Rojankovsky pakeni vuoden 1941 aikana Pariisista Yhdysvaltoihin.
Yhdysvalloissa asuessaan Rojankovsky kuvitti yli sata kirjaa. Hänet palkittiin 1956 arvostetulla Caldecott Medal -palkinnolla kuvituksestaan "The Frog Went A'Courtin" -teokseen. Parhaiten hänet tunnetaan satukokoelmien "Hanhiemon satuaarteen" ja "Hanhiemon iloinen lippaan" kuvituksista.


title: Tito Ortiz

text: Jacob Christopher "Tito" Ortiz (s. 23. tammikuuta 1975 Santa Ana, Kalifornia) on yhdysvaltalainen vapaaottelija. Ortiz on UFC:n alemman raskaansarjan (84–93 kg) entinen mestari, jolla oli mestaruus hallussaan 14. huhtikuuta 2000 ja 26. syyskuuta 2003 välisen ajan.. Ortiz on voittanut urallaan muun muassa Wanderlei Silvan ja Forrest Griffinin.


title: Tito Ortiz

text: Ortiz on toiminut valmentajana Ultimate Fighting Championshipin tuottamassa Ultimate Fighter-ohjelmassa kahdella eri tuotantokaudella. Kolmannella tuotantokaudella vuonna 2006 häntä vastassa oli Ken Shamrock: valmentajat kohtasivat ensimmäisen kerran UFC 40:ssa vuonna 2002 ja TUF:n perinteen mukaisesti ottelijat kohtasivat toisen kerran sarjan kuvausten jälkeen 8.7. 2006 UFC 61-tapahtumassa ja Ortiz voitti tämän uusintaottelun. Vuonna 2010 Ultimate Fighterin yhdennellätoista kaudella toisena valmentajana toimi Chuck Liddell. Sarjan valmentajille oli suunniteltu ottelu sarjan jälkeen, mutta Ortiz joutui perumaan ottelun, ja hänet korvasi Rich Franklin.